pythainlp/thai-wiki-dataset-v4 huggingface dataset:
วอลเลย์บอลหญิงชิงแชมป์สโมสรเอเชีย 2021

วอลเลย์บอลหญิงชิงแชมป์สโมสรเอเชีย 2021  เป็นการแข่งขันครั้งที่ 21 ของวอลเลย์บอลหญิงชิงแชมป์สโมสรเอเชีย ซึ่งมีกำหนดจะจัดขึ้นที่นครราชสีมา ประเทศไทย ระหว่างวันที่ 1 – 7 ตุลาคม ค.ศ. 2021
สนามแข่งขัน.
แต่ละนัดจะจัดขึ้นที่ โคราช ชาติชาย ฮอลล์ และ ลิปตพัลลภ ฮอลล์, ทั้งสองสนามกีฬาในร่มอยู่ภายใน สนามกีฬาเฉลิมพระเกียรติ 80 พรรษา 5 ธันวา 2550
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
เฌอตินท์นารา พงศ์พีรเดช

เฌอตินท์นารา พงศ์พีรเดช ชื่อเล่น จีน (เกิดเมื่อวันที่ 2 สิงหาคม พ.ศ. 2539) เป็นนักแสดงและนางแบบชาวไทยในสังกัดช่อง 7 เอชดีเกิดที่จังหวัดขอนแก่นเริ่มเข้าสู่ในวงการบันเทิงจากเวทีการประกวด GSB Gen Campus Star 2016 ดาวมหาวิทยาลัยในตำแหน่งชนะเลิศและเป็นผู้เข้าแข่งขันเวทีการประกวดตัวแทนประจำภาคตะวันออกเฉียงเหนือต่อมาเธอมีผลงานถ่ายแบบและปกนิตยาสารอีกคับคั่งภายหลังเธอได้ลงนามสัญญาในฐานะนักแสดงช่อง 7 เอชดีเป็นที่รู้จักกันในบทบาท "หมอมินท์" จากละครเรื่อง "เพลิงปริศนา" แสดงคู่กับ พงศกร โตสุวรรณ และผลงานละครเรื่อง "รักล้นแผง" เป็นต้น
ประวัติ.
จีน เฌอตินท์นารา เกิดเมื่อวันที่ 2 สิงหาคม พ.ศ. 2539 เป็นนักแสดงและนางแบบชาวไทยเกิดที่จังหวัดขอนแก่นสำเร็จจากการศึกษาปริญญาตรีคณะศิลปกรรมศาสตร์ สาขาศิลปะการแสดง แขนงการละคร มหาวิทยาลัยขอนแก่น
เส้นทางเข้าสู่ในวงการบันเทิง.
จีน เฌอตินท์นารา เริ่มเข้าสู่ในวงการบันเทิงจากเวทีการประกวด GSB Gen Campus Star 2016 ดาวมหาวิทยาลัยในตำแหน่งชนะเลิศและเป็นผู้เข้าแข่งขันเวทีการประกวดตัวแทนประจำภาคตะวันออกเฉียงเหนือต่อมาเธอมีผลงานถ่ายแบบและปกนิตยาสารอีกคับคั่งภายหลังเธอได้ลงนามสัญญาในฐานะนักแสดงช่อง 7 เอชดีเป็นที่รู้จักกันในบทบาท "หมอมินท์" จากละครเรื่อง "เพลิงปริศนา" แสดงคู่กับ บอม พงศกร โตสุวรรณ
ในปี พ.ศ. 2564 จีน เฌอตินท์นารา มีผลงานและเป็นนางเอกในละครซิทคอมเรื่องแรก "รักล้นแผง" แสดงคู่กับ โหน ธนากร ศรีบรรจง ผลิตโดย บริษัท เฮาส์ ออฟ มรรค จำกัด โดยผู้จัด หนุ่ม สันติสุข พรหมศิริ เป็นละครแนวตลกคอมเมดี้และได้รับกระแสตอบรับที่ดีในขณะละครออกอากาศเป็นต้น
ผลงาน.
พิธีกร.
ออนไลน์
โช ยู-รี

โช ยู-รี (เกาหลี: ; อักษรโรมัน: Jo Yu-ri; เกิด 22 ตุลาคม ค.ศ. 2001) เป็นนักร้องและนักแสดงชาวเกาหลีใต้ เธอเป็นที่รู้จักในฐานะอดีตสมาชิกของเกิร์ลกรุปเกาหลีใต้–ญี่ปุ่นไอซ์วัน หลังจากที่วงไอซ์วันหมดสัญญาเมื่อวันที่ 29 เมษายน ค.ศ. 2021 เธอได้เปิดตัวในฐานะศิลปินเดี่ยวด้วยซิงเกิลอัลบั้ม "กลาสซี" (Glassy) ในเดือนตุลาคมของปีเดียวกัน
ประวัติ.
2017–2020: ก่อนเปิดตัว และไอซ์วัน.
ในเดือนกรกฎาคม 2017 ยูรีได้เข้าร่วมในรายการเรียลลิตี้โชว์ทางโทรทัศน์ "Idol School" ของเอ็มเน็ต ซึ่งผู้เข้ารอบสุดท้ายทั้งเก้าคนจะได้เปิดตัวกับเกิร์ลกรุปที่ก่อตั้งใหม่ฟรอมิสไนน์ และเธอจบในอันดับที่ 15
วันที่ 11 พฤษภาคม 2018 ยูรีได้เข้าร่วมในรายการเรียลลิตี้โชว์ทางโทรทัศน์ของ "พรอดิวซ์โฟร์ตีเอต" ของเอ็มเน็ต โดยเธอได้อันดับที่ 3 ซึ่งเป็นหนึ่งในผู้เข้าร่วมที่ประสบความสำเร็จ 12 คน และเธอได้เป็นส่วนหนึ่งของเกิร์ลกรุปที่ก่อตั้งใหม่ไอซ์วัน เมื่อวันที่ 29 ตุลาคม 2018 ยูรีเปิดตัวในฐานะสมาชิกของไอซ์วันพร้อมการเปิดตัวอีพี "คัลเลอร์ไรซ์" วงยุบเมื่อวันที่ 29 เมษายน 2021 เนื่องจากสิ้นสุดสัญญา
วันที่ 22 กันยายน 2020 ยูรีได้ปล่อยเพลง "My Love" สำหรับละครโทรทัศน์เรื่อง "Do You Like Brahms?" ของเอสบีเอส
2021–ปัจจุบัน: กิจกรรมเดี่ยว.
วันที่ 24 มิถุนายน 2021 ยูรีได้ปล่อยเพลง "Story of Us" สำหรับซีรีส์ทางโทรทัศน์ "Monthly Magazine Home" ของเจทีบีซี
วันที่ 23 กันยายน ยูรีได้ปล่อยเพลง "Autumn Memories" (가을 상자) ซึ่งเป็นเพลงที่ร่วมงานกับอี ซ็อก-ฮุน วันที่ 24 กันยายน ทางเวกวันเอนเตอร์เทนเมนต์ได้ประกาศว่ายูรีจะปล่อยซิงเกิลอัลบั้มแรกของเธอที่ชื่อว่า "Glassy" ในวันที่ 7 ตุลาคม โดยมีซิงเกิลในชื่อเดียวกัน
วันที่ 28 มีนาคม 2022 ยูรีได้รับคัดเลือกให้แสดงในซีรีส์ทางเว็บเรื่อง "Mimicus" ของ Playlist Studio
วันที่ 17 พฤษภาคม 2022 เวกวันเอนเตอร์เทนเมนต์ได้ประกาศว่ายูรีจะวางจำหน่ายอีพีแรกของเธอในชื่อ "Op.22 Y-Waltz: in Major" ในวันที่ 2 มิถุนายน พร้อมกับซิงเกิลหลัก "Love Shhh!"
วันที่ 11 สิงหาคม 2022 ยูรีได้ปล่อยซิงเกิลโปรโมต "Maybe" ผ่านแอปพลิเคชัน Universe
วันที่ 8 ตุลาคม 2022 เวกวันเอนเตอร์เทนเมนต์ได้ประกาศว่ายูรีจะปล่อยซิงเกิลอัลบั้มชุดที่สองของเธอในชื่อ "Op.22 Y-Waltz: in Minor" ในวันที่ 24 ตุลาคม พร้อมกับซิงเกิล "Loveable"
ผลงานเพลง.
เครดิตการเรียบเรียง.
เครดิตเพลงทั้งหมดดัดแปลงมาจากฐานข้อมูลของสมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น
แคว้นวลาดีมีร์

แคว้นวลาดีมีร์  เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองวลาดีมีร์ ตั้งอยู่ห่างจากกรุงมอสโกไปทางทิศตะวันออก 190 กิโลเมตร (120 ไมล์) มีประชากร 1,443,693 คนจากการสำรวจสำมะโนประชากร พ.ศ. 2553
รายการมรดกโลกของยูเนสโกประกอบด้วย มหาวิหารแห่งศตวรรษที่ 12 ของวลาดีมีร์, ซุซดัล, โบโกลิยูโบโว , และ กิเดกชา
ภูมิศาสตร์.
แคว้นวลาดีมีร์ตั้งอยู่ในเขตสหพันธ์กลางของประเทศรัสเซีย มีอาณาเขตติดต่อกับพื้นที่การปกครองต่าง ๆ ดังนี้ แคว้นมอสโก, แคว้นยาโรสลัฟล์, แคว้นอีวาโนโว, แคว้นเรียซัน และ แคว้นนิจนีนอฟโกรอด แคว้นนี้ตั้งอยู่ใจกลางที่ราบยุโรปตะวันออก แม่น้ำคลีอัซมาและแม่น้ำโอคาเป็นแม่น้ำที่สำคัญที่สุด มีทะเลสาบประมาณสามร้อยแห่ง แคว้นตั้งอยู่ในเขตป่าผสม
ริกิสซาแห่งเดนมาร์ก

ริเชซาแห่งเดนมาร์ก หรือ ริกิสซาแห่งเดนมาร์ก (สวีเดน: "Rikissa Valdemarsdotter"; ราวค.ศ. 1180 หรือ 1190/91 – 8 พฤษภาคม ค.ศ. 1220) ทรงเป็นเจ้าหญิงเดนมาร์ก และเป็นสมเด็จพระราชินีแห่งสวีเดน จากการอภิเษกสมรสกับพระเจ้าอีริคที่ 10 แห่งสวีเดน และเป็นพระราชชนนีในพระเจ้าอีริคที่ 11 แห่งสวีเดน
ช่วงต้นพระชนม์ชีพ.
เจ้าหญิงริเชซาเป็นพระราชธิดาในพระเจ้าวัลเดมาร์ที่ 1 แห่งเดนมาร์กกับโซเฟียแห่งมินสก์ เจ้าหญิงทรงได้พระนามว่า "ริเชซา" ซึ่งเป็นนามดั้งเดิมของสตรีทางแถบโลทริงเงินและดัชชีบูร์กอญ เพื่อเป็นเกียรติแก่สมเด็จยายของเจ้าหญิงคือ ริเชซา่แห่งโปแลนด์ สมเด็จพระราชินีแห่งสวีเดนที่สิ้นพระชนม์ไปแล้ว ในราว ค.ศ. 1210 กษัตริย์สวีเดนพระองค์ใหม่ คือ พระเจ้าอีริคที่ 10 แห่งสวีเดน ได้ทำการปลดกษัตริย์พระองค์ก่อนคือ พระเจ้าสแวร์เกอร์ที่ 2 แห่งสวีเดน พระองค์ทรงตั้งพระทัยที่จะสร้างความสัมพันธ์อันดีกับเดนมาร์ก ซึ่งแต่เดิมสนับสนุนราชวงศ์สแวร์เกอร์ ในการต่อต้านนอร์เวย์ที่สนับสนุนราชวงศ์อีริคของพระองค์ ดังนั้นเจ้าหญิงริเชซาซึ่งเป็นพระขนิษฐาในพระเจ้าวัลเดมาร์ที่ 2 แห่งเดนมาร์ก จึงได้อภิเษกสมรสกับกษัตริย์อีริค
สมเด็จพระราชินี.
พระนางทรงได้รับพระนามในภาษาสวีเดนว่า สมเด็จพระราชินีริกิสซา เมื่อพระนางเสด็จถึงชายฝั่งสวีเดน มีการบรรยายตามเพลงพื้นบ้านในเวลาต่อมาว่า พระนางทรงแสดงความประหลาดใจที่ทรงถูกเชิญให้ทรงม้า และไม่ได้รับการอนุญาตให้ประทับรถม้าตามธรรมเนียมของประเทศบ้านเกิดของพระนาง และบรรดาภริยาขุนนางรวมถึงนางสนองพระโอษฐ์ชาวสวีเดนต่างกระตุ้นให้พระนางปรับพระองค์เข้าสู่ขนบธรรมเนียมประเทศใหม่ของพระนาง แทนที่จะทรงใช้ประเพณีจาก "จัตแลนด์" ของพระนางเอง
สมเด็จพระราชินีริกิสซาทรงมีพระประสูติกาลแต่เพียงพระราชธิดาในช่วงที่พระราชสวามียังทรงพระชนม์ เมื่อกษัตริย์อีริคที่ 10 สวรรคตใน ค.ศ. 1216 สมเด็จพระพันปีหลวงริกิสซายังทรงพระครรภ์ในช่วงนั้นและทรงมีพระประสูติกาลพระราชโอรสเพียงพระองค์เดียว คือ พระเจ้าอีริคที่ 11 แห่งสวีเดนในอนาคต หลังจากพระราชสวามีสวรรคต แต่ถึงกระนั้นพระราชวงศ์ของกษัตริย์อีริคที่ 10 ได้ถูกขับไล่ออกจากสวีเดนเนื่องจากทายาทจากราชวงศ์สแวร์เกอร์ได้รับการเลือกตั้งเป็นพระมหากษัตริย์ ในฐานะ พระเจ้าโยฮันที่ 1 แห่งสวีเดน ซึ่งสืบบัลลังก์ต่อจากพระสวามีของพระพันปีหลวงริกิสซา พระนางเสด็จมาประทับในเดนมาร์กและสิ้นพระชนม์ก่อนที่พระราชโอรสจะครองบัลลังก์ (ในค.ศ. 1222) หรือก่อนที่เหล่าพระธิดาจะเสกสมรส พระศพได้รับการฝังที่เมืองริงสเต็ด แม้ไม่มีเรื่องราวที่แน่ชัดเกี่ยวกับตัวตนของพระนาง แต่การที่ทรงพระนามว่า "ริกิสซา" (ริเชซา) ปรากฏขึ้นจากคำบอกเล่าของเชื้อสายของพระนาง ซึ่งบ่งบอกว่าพระนางทรงเป็นที่เคารพรักของพระบุตรและพระนัดดา ตลอดจนโดยทั่วไป
อีโทโร

อีโทโร  เป็นบริษัทนายหน้าซื้อขายหลักทรัพย์หลากหลายสินทรัพย์ที่เน้นการให้บริการทางการเงินและการคัดลอกการซื้อขายอย่างตลาดเงินตราและคริปโทเคอร์เรนซี มีสำนักงานจดทะเบียนในไซปรัส อิสราเอล สหราชอาณาจักร สหรัฐอเมริกา และออสเตรเลีย ในปี 2561 บริษัทถูกประเมินมูลค่าอยู่ที่ 800 ล้านดอลลาร์ ซึ่งเพิ่มขึ้นสามเท่าเป็น 2.5 พันล้านดอลลาร์ในปี 2563
ประวัติ.
อีโทโรก่อตั้งขึ้นในฐานะ RetailFX ในปี 2550 ในเมืองเทลอาวีฟ โดยพี่น้อง Yoni Assia และ Ronen Assia ร่วมกับ David Ring
ระหว่างปี 2550-2556 บริษัทระดมทุนได้ 31.5 ล้านดอลลาร์ในการระดมทุนทั้งหมดสี่รอบ ในเดือนธันวาคม 2557 อีโทโรระดมทุนได้ทั้งหมด 27 ล้านดอลลาร์จากนักลงทุนชาวรัสเซียและชาวจีน ต่อมาในเดือนธันวาคม 2560 อีโทโรและ CoinDash กลายเป็นหุ้นส่วนซึ่งมีวัตถุประสงค์เพื่อพัฒนาสังคมการลงทุนบนบล็อคเชน และในปี 2561 อีโทโรระดมเงินได้อีก 100 ล้านดอลลาร์ผ่านการระดมทุนส่วนตัว
ในเดือนมีนาคม 2564 อีโทโรประกาศว่าบริษัทกำลังวางแผนที่จะเป็นบริษัทมหาชนผ่านการรวมกิจการกับ SPAC กับดีลมูลค่า 10.4 พันล้านดอลลาร์
สำนักงานหลักของอีโทโรตั้งอยู่ในเมืองลีมาซอล ประเทศไซปรัส ลอนดอน สหราชอาณาจักร และเทลอาวีฟ ประเทศอิสราเอล พร้อมด้วยสำนักงานประจำภูมิภาคในซิดนีย์ ประเทศออสเตรเลีย เมืองโฮโบเกน นิวเจอร์ซีย์ และฮ่องกงและปักกิ่ง ประเทศจีน
อีโทโรอยู่ภายใต้การควบคุมโดยหน่วยงาน CySEC ในสหภาพยุโรป โดย FCA ในสหราชอาณาจักร โดย FinCEN ในสหรัฐอเมริกา และโดย ASIC ในออสเตรเลีย
บริษัทเปิดให้บริการใน 140 ประเทศและมีผู้ใช้มากกว่า 20 ล้านคน
ในปี 2013 บริษัทเผยแพร่ความสามารถในการลงทุนในหุ้นและ CFD พร้อมกับสินค้าดิบและสกุลเงิน ด้วยการเสนอนำเบิกต้นจาก 110 ผลิตภัณฑ์การซื้อขาย (ซึ่งต่อมาขยายขึ้นเป็น 3000 ผลิตภัณฑ์ทางการเงิน) ในปีเดียวกัน มันได้รับอนุญาตให้ให้บริการในสหราชอาณาจักรภายใต้บริษัทในเครือ eToro UK ในเดือนมกราคม 2014 บริษัทเพิ่มสกุลเงินดิจิทัลเข้าสู่เครื่องมือการลงทุนของมัน 
บริษัทเงินที่ผ่านการแลกเปลี่ยนดิจิทัล eToroX ได้รับการเริ่มต้นโดยบริษัทแม่ในปี 2018 สำนักงานใหญ่ของบริษัทตั้งอยู่ที่ ตลาดเงินดิจิทัลกิบรัลตาร์ 
ในเดือนมีนาคม 2019 eToro ได้รับการซื้อบริษัทอุดมคติเดนมาร์ก Firmo ด้วยจำนวนที่ไม่ได้เปิดเผย ในเดือนตุลาคม 2019 eToro ปล่อยสินทรัพย์คริปโตที่มุ่งหวังด้วย ใช้เทคโนโลยี AI ในการประเมินความรู้สึกที่ดีหรือไม่ดีของ Twitter จากทรัพย์สินดิจิตอล ในเดือนพฤศจิกายน 2019 บริษัทซื้อ Delta,บริษัทในฉบับการทำแอพคิวร์ระบบการติดตามคริปโต ที่มีฐานที่อยู่ในเบลเยี่ยม ในเดือนมีนาคม 2019 บริษัทเตรียมแพลตฟอร์มการซื้อขายคริปโตและตัวกระเป๋าเงินดิจิทัลแยกสำหรับผู้ใช้จากสหราชอาณาจักร
ในปี 2020 บริษัทซื้อ Marq Millions, แขนงธุรกิจไฟนนศ์อิเล็คทรอนิกส์ของ ญี่ปุ่น ซึ่งต่อมาถูกเปลี่ยนชื่อเพราะ eToro Money สหกรณ์ยังได้รับการขึ้นทะเบียนรอบแรกใน Visa และใบอนุญาตให้ผูกครอบครองเงินอิเล็คทรอนิกส์ (EMI) จากทัณฑ์สถานการเงิน ในเดือนธันวาคม 2021 บริษัทปล่อยเพิ่มของ_eToro Money debit card สำหรับผู้อยู่ในสหราชอาณาจักร
พระครูปลัดรัตนวีรวัฒน์ (รังสฤษดิ์ อิทฺธิจินฺตโก)

พระครูปลัดรัตนวีรวัฒน์ (รังสฤษดิ์ อิทฺธิจินฺตโก) เป็นพระครูปลัดมีราชทินนามฐานานุกรมพระราชาคณะชั้นธรรม ปัจจุบันดำรงตำแหน่งทางพระสังฆาธิการเป็น เจ้าอาวาสวัดพระธรรมกาย จังหวัดปทุมธานี
ภูมิลำเนาเดิม.
พระครูปลัดรัตนวีรวัฒน์ (รังสฤษดิ์ อิทธิจินตโก) นามเดิม รังสฤษดิ์ จินตมากุล ภูมิลำเนาเดิม กรุงเทพมหานคร เกิดเมื่อวันที่ 27 พฤศจิกายน 2498
พระครูปลัดสุวัฒนโพธิคุณ (สมชาย ฐานวุฑฺโฒ)

พระครูปลัดสุวัฒนโพธิคุณ ฉายา ฐานวุฑโฒ นามเดิม ดร.สมชาย วัชรศรีโรจน์ เป็นพระครูปลัดมีราชทินนาม ฐานานุกรมพระราชาคณะเจ้าคณะรองชั้นหิรัญบัฏในพระมหาโพธิวงศาจารย์,ผู้ช่วยเจ้าอาวาสวัดพระธรรมกาย, เจ้าอาวาสวัดพระธรรมกายโตเกียว ประเทศญี่ปุ่น, อธิการบดีมหาวิทยาลัยธรรมกายแคลิฟอร์เนีย, ผู้อำนวยการศูนย์พุทธศาสตร์ศึกษา DCI
ประวัติ.
พระครูปลัดสุวัฒนโพธิคุณ เกิดเมื่อวันพุธที่ 15 พฤศจิกายน พ.ศ. 2504 ที่จังหวัดจังหวัดนราธิวาส จากนั้นในปี พ.ศ. 2514 ครอบครัวของท่านได้ย้ายไปอยู่ที่จังหวัดสกลนคร และเข้ามาศึกษาต่อในกรุงเทพมหานครในปี พ.ศ. 2520
พระครูปลัดสุวัฒนโพธิคุณ ผู้ก่อตั้งวัดไทยในโตเกียว โอซากะ นางาโนะ โทจิงิ คานากาวะ อิบารากิ และไซตามะ ประเทศญี่ปุ่น
การศึกษา.
พระครูปลัดสุวัฒนโพธิคุณ สำเร็จการศึกษาระดับ ม.ศ.1 - ม.ศ.3 โรงเรียนสกลราชวิทยานุกูล จังหวัดสกลนคร ระดับ ม.ศ.4 - ม.ศ.5 โรงเรียนเตรียมอุดมศึกษา กรุงเทพมหานคร ระดับปริญญาตรีแพทยศาสตรบัณฑิต รุ่นที่ 35 จุฬาลงกรณ์มหาวิทยาลัย ระดับปริญญาโท และปริญญาเอก ทางด้านพุทธศาสตร์ศึกษา (Buddhist Studies) มหาวิทยาลัยโตเกียว ประเทศญี่ปุ่น
ทางพุทธศาสนา พระครูปลัดสุวัฒนโพธิคุณ สอบได้ระดับเปรียญธรรม 3 ประโยค
อุปสมบท.
พระครูปลัดสุวัฒนโพธิคุณ ได้อุปสมบทเมื่อวันที่ 2 มิถุนายน พ.ศ. 2528 ตรงกับวันวิสาขบูชา ณ อุโบสถ วัดพระธรรมกาย โดยมีสมเด็จพระมหารัชมังคลาจารย์ (ช่วง วรปุญฺโญ) (ขณะดำรงสมณศักดิ์ที่พระธรรมปัญญาบดี) วัดปากน้ำ ภาษีเจริญ เป็นพระอุปัชฌาย์ และมีพระไชยบูลย์ ธมฺมชโย อดีตเจ้าอาวาสวัดพระธรรมกาย เป็นพระกรรมวาจาจารย์ พระเผด็จ ทตฺตชีโว รองเจ้าอาวาสวัดพระธรรมกาย เป็นพระอนุสาวนาจารย์ และได้รับฉายาทางพระพุทธศาสนาว่า ฐานวุฑโฒ
สมณศักดิ์.
พ.ศ. 2558 ได้รับแต่งตั้งจากพระมหาโพธิวงศาจารย์ (ทองดี สุรเตโช) ให้ดำรงตำแหน่งฐานานุกรมพระราชาคณะเจ้าคณะรอง ชั้นหิรัญบัฏ ในราชทินนามปรากฏตามสัญญาบัตร ที่ "พระครูปลัดสุวัฒนโพธิคุณ ไพบูลศาสนภารธุราทร บวรสังฆานุนายก"
ผลงาน.
งานเขียน.
ตัวอย่างงานเขียนของ พระครูปลัดสุวัฒนโพธิคุณ
มงกุฎคีอานี

มงกุฎคีอานี (เปอร์เซีย: تاج کیانی) เป็นมงกุฎราชาภิเษกและเป็นหนึ่งในเครื่องอัญมณีราชบัลลังก์อิหร่านซึ่งปัจจุบันผู้ครอบครองคือรัฐบาลอิหร่าน 
เบื้องหลังและองค์ประกอบ.
มงกุฎคีอานีเป็นมงกุฎราชาภิเษกของราชวงศ์กอญัรที่ปกครองอิหร่าน ระหว่าง ค.ศ. 1789 - 1925 มงกุฎนี้ถูกออกแบบครั้งแรกในรัชกาลของพระเจ้าชาห์อากา โมฮัมหมัด ข่าน กอญัร ซึ่งครองราชย์ตั้งแต่ ค.ศ. 1789 ถึง 1797 พระองค์ทรงพยายามสร้างความเชื่อมโยงของพระองค์กับพระเจ้าชาห์แห่งจักรวรรดิซาเซเนียน (ค.ศ. 224-651) ในยุคโบราณ
มงกุฎทำจากผ้ากำมะหยี่สีแดง มีแร่รัตนชาติหลายพันเม็ดประดับ มงกุฎคีอานีได้รับการตกแต่งประดับประดาอย่างประณีต โดยมีไข่มุกขนาดเล็กจำนวน 1,800 เม็ดเย็บติด ซึ่งส่วนใหญ่มีเส้นผ่าศูนย์กลางเพียง 7 มิลลิเมตร เท่านั้น มีมรกตประมาณ 300 เม็ดและทับทิม 1,800 เม็ด มงกุฎสูง 32 เซนติเมตร (12.5 นิ้ว) และกว้าง 19.5 เซนติเมตร (7.5 นิ้ว) ปัจจุบันถูกเก็บรักษาในคลังอัญมณีแห่งชาติในกรุงเตหะราน
พระเจ้าชาห์ เรซา ปาห์ลาวีผู้สถาปนาราชวงศ์ปาห์ลาวี ทรงสั่งออกแบบมงกุฎปาห์ลาวีเพื่อใช้แทน แต่มงกุฎคีอานีก็ได้รับการแสดงในพระราชพิธีราชาภิเษกของพระองค์ใน ค.ศ. 1926
ภาษาเปอร์เซียกลางและภาษาเปอร์เซียใหม่ คำว่า คีอา (คายาน;kay(an)) มีต้นกำเนิดจากภาษาอเวสตะ "คาวี" (kavi) (หรือ เคาอุย (Kauui)) แปลว่า "กษัตริย์" และยังแปลว่า "กวี-ผู้เสียสละ" หรือ "กวี-นักบวช"
Drepananthus

Drepananthus เป็นสกุลของพืชดอกที่อยู่ในวงศ์ Annonaceae.
ถิ่นกำเนิดคือ เวียดนาม ถึง ปาปัวเซีย, ฟิจิ
สปีชีส์ในสกุล ได้แก่:
<templatestyles src="Div col/styles.css"/>
Doyerea

Doyerea เป็นสกุลของพืชดอกที่อยู่ในวงศ์ Cucurbitaceae มีเพียงสปีชีส์เดียวคือ Doyerea emetocathartica.
ถิ่นกำเนิดของมันคือเม็กซิโกถึงเวเนซุเอลา แคริบเบียน
กลาวันติณทุรคะ

ป้อมกลาวันติณ  หรือ กลาวันติณทุรคะ (Kalavantin Durg) เป็นยอดเขาความสูง 686 เมตรในเทือกเขาฆาฏตะวันตก ใกล้กับป้อมประพัลคท ในอำเภอรายคท รัฐมหาราษฏระ ประเทศอินเดีย และเป็นหนึ่งในจุดหมายปลายทางการไต่เขาในรัฐ
ตัวเขามีการเซาะหินเป็นขั้นบันไดเพื่อไต่ไปถึงยอดได้ อย่างไรก็ตาม แทบไม่ปรากฏหลักฐานเกี่ยวกับประวัติของการก่อสร้างบนเขานี้ มัคคุเทศก์ท้องถิ่นระบุว่าทางไต่เขานี่สร้างขึ้นให้กับราชินีกลาวันติณในศตวรรษที่ 15 ไล่เลี่ยกันกับเวลาสร้างป้อมประพัลคท คำว่า "ทุรคะ" ในชื่อ แปลว่า "ป้อมปราการ" อย่างไรก็ตามบนเขานี้ไม่มีป้อมปราการตั้งอยู่
การไต่เขา.
การไต่เขาขึ้นไปบนยอดของกลาวันติณทุรคะเป็นหนึ่งในการไต่เขาที่ท้าทายและยากที่สุดในเทือกเขาฆาฏตะวันตตก การไต่เขาระยะทาง 3 กิโลเมตรเริ่มต้นจากหมู่บ้านฐากูรวตี (Thakurwadi) ในกรชัต หลังจากสองกิโลเมตรจะเป็นทางแยกไปยังกลาวันติณ อีกทางหนึ่งไปประพัลคท เส้นทางไปยอดของกลางันติณมีความชันประมาณ 60 องศา ไต่ขึ้นไปตามบันไดที่เจาะเข้าไปในเขาซึ่งขั้นหนึ่งอาจสูงได้ถึง 60 เซนติเมตร
อุบัติเหตุถึงชีวิต.
ในเดือนธันวาคม 2016 นักไต่เขาชาวไฮเดอราบาด วัย 27 ปี รจิตา คุปตะ กโนทิยา (Rachita Gupta Kanodia) เสียชีวิตขณะไต่เขาไปกลางันติณและประพัลคท ร่างของเธอถูกพบในอีก 10 วันให้หลัง และในเดือนกุมภาพันธ์ 2018 นักไต่เขาชาวปูเณ วัย 27 เจตัน ธนเท (Chetan Dhande) ตกเขาเสียชีวิตจากความสูงที่ห่างจากยอดของกลาวันติณ 4.5 เมตร ผู้ที่ไต่เขาในเวลาเดียวกันล้วนเห็นเหตุการณ์ และร่างของเขาถูกพบในสี่ชั่วโมงให้หลัง
นับจากนั้นมา ทางการอินเดียเริ่มพิจารณามาตรการความปลอดภัยให้แก่ผู้ไต่เขากลาวันติณ โดยเริ่มจากการเก็บค่าธรรมเนียม 20 รูปี พร้อมให้ผู้ไต่เขาระบุข้อมูลส่วนบุคคลไว้กับเจ้าหน้าที่, ปิดไม่ให้มีการไต่เขาในเวลา 17 - 6 นาฬิกา และบังคับให้ผู้ไต่เขาต้องจ้างมัคคุเทศก์ติดตัวที่ราคา 50 รูปี ซึ่งเป็นชาวบ้านในพื้นที่ราว 50 คนที่ทางการเข้ามาฝึกฝนให้แล้ว นอกจากนี้ทางการยังไม่อนุญาตให้นำุงพลาสติกและขวดพลาสติกเข้าในบริเวณเพื่อป้องกันปัญหาขยะและสิ่งแวดล้อม
จตุรภุชมนเทียร (โอรฉะ)

จตุรภุชมนเทียร (Chaturbhuj Temple) เป็นมนเทียรบูชาพระวิษณุในโอรฉะ รัฐมัธยประเทศ ประเทศอินเดีย คำว่า "จตุรภุช" แปลว่าผู้มีสี่ (จตุร-) แขน (ภุช) อันหมายถึงพระราม อวตารหนึ่งของพระวิษณุ โครงสร้างของหมู่อาคารในมนเทียรประกอบด้วยมนเทียรซึ่งมีความสูงหลายชั้น ป้อมปราการ และวัง ปัจจุบันภายในมนเทียรประดิษฐานเทวรูปองค์ประธานเป็นพระราธากฤษณะ นอกจากนี้มนเทียรยังเป็นที่รู้จักจากวิมานที่ถือว่าสูงที่สุดแห่งหนึ่ง ด้วยความสูง 344 ฟุต
มนเทียรสร้างขึ้นโดยราชปุตพุณเฑลแห่งรัฐโอรฉะ ในรัชสมัยจักรพรรดิโมกุล อักบัร การก่อสร้างเริ่มต้นขึ้นโดยมธุกร ชาห์ สร้างเสร็จโดยวีระ สิงห์ เทว ผู้เป็นบุตร ในศตวรรษที่ 16 อุทิศให้แก่ภรรยา รานี คเณศกุวารี (Rani Ganeshkuwari)
ภายนอกของมนเทียรประดับตกแต่งด้วยสัญลักษณ์ดอกบัว ผสมผสานรูปแบบของมนเทียรกับป้อมปราการ โดยมนเทียรหันหน้าไปทางตะวันออก และตั้งอยู่บนระนาบเดียวกับรามราชมนเทียรซึ่งตั้งอยู่ติดกัน อย่างไรก็ตาม ภายในของมนเทียรนี้ไม่ปรากฏการตกแต่งมากนัก มีการเล่าสืบทอดกันมาว่าเมื่อแรกสร้างเสร็จ ยอดของหอคอยหุ้มไปด้วยทองคำแต่ต่อมาก็ค่อย ๆ จางหายไปตามกาลเวลา
Diplusodon

Diplusodon เป็นสกุลของพืชดอกที่อยู่ในวงศ์ Lythraceae.
ถิ่นกำเนิดคือ บราซิล ถึง โบลิเวีย
สปีชีส์ในสกุล ได้แก่:
<templatestyles src="Div col/styles.css"/>
เทศบาลตำบลสุคิริน

เทศบาลตำบลสุคิริน เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 3, 6 ของตำบลมาโมง กับบางส่วนของหมู่ที่ 3, 4 ของตำบลสุคิริน และบางส่วนของหมู่ที่ 1–3 ของตำบลเกียร์ในอำเภอสุคิริน จังหวัดนราธิวาส เดิมมีฐานะเป็นสุขาภิบาลสุคิรินที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 3,471 คน
พื้นที่เทศบาลตำบลสุคิรินอยู่บริเวณเขตศูนย์ราชการต่าง ๆ ของอำเภอสุคิริน อยู่ห่างจากศาลากลางจังหวัดนราธิวาสประมาณ 76 กิโลเมตร กับอยู่ห่างจากกรุงเทพมหานครประมาณ 1,191 กิโลเมตร มีสถานที่สำคัญในเทศบาลคือ พระตำหนักสมเด็จย่า (สุคิริน) ตำหนักได้รับการสร้างขึ้นเมื่อเดือนกุมภาพันธ์ พ.ศ. 2508 ทรงพระกรุณาโปรดเกล้าพระราชทานคำว่า "สุคิริน" ให้เป็นชื่อของตำหนัก มีความหมายเป็นศิริมงคลว่า "พันธุ์ไม้อันเขียวชอุ่ม" ซึ่งสอดคล้องกับสภาพภูมิประเทศที่เต็มไปด้วยภูเขา ป่าไม้ และพืชพรรณไม้นานาชนิด จึงได้มีการนำชื่อดังกล่าวมาตั้งเป็นชื่อของนิคมสร้างตนเองสุคิรินและกิ่งอำเภอสุคิรินในเวลาต่อมา ชาวบ้านมักเรียกนิคมสร้างตนเองสุคิรินในภาษามลายูว่า "นิคมเมาะรายอ" หรือ "นิคมเจ๊ะนาแว"
Dionychastrum

Dionychastrum เป็นสกุลของพืชดอกที่อยู่ในวงศ์ Melastomataceae มีเพียงสปีชีส์เดียวคือ Dionychastrum schliebenii.
ถิ่นกำเนิดของมันคือประเทศแทนซาเนีย
Dioncophyllum

Dioncophyllum เป็นสกุลของพืชดอกที่อยู่ในวงศ์ Dioncophyllaceae มีเพียงสปีชีส์เดียวคือ Dioncophyllum thollonii.
ถิ่นกำเนิดคือ แอฟริกาเขตร้อนตอนกลางตะวันตก
Dielsiothamnus

Dielsiothamnus เป็นสกุลของพืชดอกที่อยู่ในวงศ์ Annonaceae มีเพียงสปีชีส์เดียวคือ Dielsiothamnus divaricatus.
ถิ่นกำเนิดของมันคือประเทศแทนซาเนีย
Didymanthus

Didymanthus เป็นสกุลของพืชดอกที่อยู่ในวงศ์ Amaranthaceae มีเพียงสปีชีส์เดียวคือ Didymanthus roei.
มีถิ่นกำเนิดอยู่ทางตะวันตกเฉียงใต้ของออสเตรเลีย
รูปปั้นอาทิโยคีศิวะ

อาทิโยคีศิวะ (Adiyogi Shiva) เป็นรูปปั้นขนาด , และ แสดงรูปพระศิวะกับติรุนมัม ตั้งอยู่ในโกยัมบุตตูร รัฐทมิฬนาฑู ได้รับการบันทึกไว้โดย "กินเนสเวิลด์เรเคิดส์" ให้เป็นรูปปั้นท่อนบนร่างกาย (bust) ที่ใหญ่ที่สุดในโลก รูปปั้นออกแบบโดยสัธคุรุ ชัคคี วสุเทวะ และมีนํ้าหนักรวมกว่า โดย "อาทิโยคี" แปลว่า "โยคี (ผู้ปฏิบัติโยคะ) คนแรก"
ทีบีเอสทีวี

สถานีโทรทัศน์ระบบแพร่สัญญาณโตเกียว หรือ ทีบีเอสทีวี (; โรมาจิ: "TBS Terebi") เป็นสถานีโทรทัศน์ชั้นนำของเจแปน นิวส์ เน็ตเวิร์ค (JNN) ภายใต้การบริหารของทีบีเอสโฮลดิงส์ ซึ่งเป็นบริษัทสาขาของ JNN ในภูมิภาคคันโต
ทีบีเอสทีวีได้ผลิตรายการเกมโชว์อย่าง "โหด มัน ฮา (อังกฤษ: Takeshi's Castle)" ซึ่งถูกพากย์เสียงเป็นภาษาต่าง ๆ และฉายซ้ำอีกครั้งในหลายประเทศ อีกทั้งยังสร้างแฟรนไชส์อุลตร้าแมนตั้งแต่ปี 1966 เป็นต้นมา รวมถึงสปินออฟในปีเดียวกันกับเรื่อง "อุลตร้า คิว" ที่ถูกสร้างโดยสึบูรายะพรอดักชันส์ให้แก่ทีบีเอส โดยตั้งแต่ช่วงปี 1990 ก็ได้มีการผลิตรายการเกมโชว์ "เกมหิน พลังนินจา (อังกฤษ: Ninja Warrior)" ซึ่งทำให้มีรายการจากนอกประเทศญี่ปุ่นที่ได้รับแรงบันดาลใจจากรูปแบบของรายการดังกล่าวจนเกิดเป็นรายการเกมโชว์ทองของทีบีเอสทีวี "คินนิกุบันซึเกะ" ที่ออกอากาศไปถึง 7 ฤดูกาล
ในวันที่ 24 พฤษภาคม 2017 ทีบีเอสทีวีและ 5 บริษัทสื่อรายใหญ่ (ทีวีโตเกียว, นิกเกอิ, วาอุวาอุ, เดนท์สุ และ ฮากุโฮโด) ได้ประกาศอย่างเป็นทางการว่าจะตั้งบริษัทใหม่ร่วมกันในเดือนกรกฎาคมเพื่อเปิดให้บริการวีดิโอออนไลน์แบบเสียค่าใช้จ่าย ในชื่อ "Premium Platform Japan" โดยมีทีบีเอสโฮลดิงส์เป็นผู้ถือหุ้นรายใหญ่สุด และประธานบริษัทที่มาจากทีบีเอสโฮลดิงส์ชื่อ ยาซูฮิโระ ทากัตสึนะ
การออกอากาศ.
แอนะล็อก.
JORX–TV (นามเรียกขานเดิม: JOKR–TV) – ทีบีเอสทีวี (ชื่อเดิม: โตเกียวโฮโซ)
ดิจิทัล.
JORX–DTV – ทีบีเอสดิจิทัลทีวี
เครือข่าย.
รายการของทีบีเอสทีวีจะออกอากาศในทุกสถานีโทรทัศน์ของเจแปน นิวส์ เน็ตเวิร์คทั่วประเทศ ได้แก่:
รายการโทรทัศน์.
ด้านล่างนี้เป็นเพียงส่วนหนึ่งของรายการโทรทัศน์ที่ออกอากาศทางทีบีเอสทีวี
กิโยตีน (เพลง)

"กิโยตีน (อิตโกสยา)"  เป็นเพลงที่ขับร้องโดยกลุ่มศิลปินฮิปฮอปอเมริกัน เดธกริปส์ เป็นซิงเกิลนำจากมิกซ์เทปเปิดตัว "เอกซ์มิลิทารี" ของพวกเขา วางจำหน่ายเมื่อวันที่ 3 สิงหาคม ค.ศ. 2011
การเผยแพร่.
มิวสิกวิดีโอเพลง "กีโยตีน" ได้รับการเผยแพร่ผ่านยูทูบผ่านช่องของวงเอง เมื่อวันที่ 26 เมษายน ค.ศ. 2011 โดยเป็นซิงเกิลนำของมิกซ์เทปเปิดตัว "เอกซ์มิลิทารี" จนกระทั่งได้นำซิงเกิลนี้ไปเผยแพร่บนไอจูนส์เมื่อวันที่ 3 สิงหาคม ค.ศ. 2011
ในวัฒนธรรมสมัยนิยม.
ในปี ค.ศ. 2013 แกเร็ธ มาโลน นักร้องประสานเสียง ได้นำเพลง "กีโยตีน" ไปขับร้องใหม่ในอัลบั้ม "วอยซ์ส" ของเขา ต่อมาในเดือนเมษายน 2019 Björk นักร้องชาวไอซ์แลนด์ เล่นเพลงนี้ระหว่างการแสดงที่โรงเรียนเต้นรำในประเทศไอซ์แลนด์
เมื่อวันที่ 11 พฤศจิกายน ค.ศ. 2021 มีกลุ่มแฮกเกอร์ได้เข้าไปเปลี่ยนหน้าแรกเว็บไซต์ศาลรัฐธรรมนูญของไทยด้วยมิวสิกวิดีโอ ควบคู่ไปกับการเปลี่ยนชื่อเว็บไซต์ว่า "ศาลจิงโจ้" (kangaroo court) การกระทำดังกล่าวเป็นการประท้วงต่อต้านคำตัดสินของศาลรัฐธรรมนูญ ของกลุ่มนักเคลื่อนไหวเพื่อประชาธิปไตย ซึ่งพยายามจะล้มล้างรัฐบาลและสถาบันพระมหากษัตริย์
วัดช่างฆ้อง (จังหวัดเชียงใหม่)

วัดช่างฆ้อง เป็นวัดราษฎร์สังกัดคณะสงฆ์มหานิกาย ตั้งอยู่ที่ถนนลอยเคราะห์ ติดกับถนนกำแพงดิน ในตำบลช้างคลาน อำเภอเมืองเชียงใหม่ จังหวัดเชียงใหม่
วัดช่างฆ้อง เดิมชื่อ วัดศรีพูนโต สร้างเมื่อ พ.ศ. 1900 คงร้างไป จนเมื่อชาวบ้านช่างฆ้องที่อพยพมาจากเชียงแสนราวต้นรัตนโกสินทร์เป็นผู้สร้างวัดขึ้นใหม่ จึงได้นามวัดตามอาชีพของชาวบ้านแถบนี้ แต่เมื่อมีการตัดถนนและมีผู้มาสร้างบ้านเรือนขึ้นภายในพื้นที่วัด ทำให้เจดีย์และอุโบสถกลายเป็นส่วนนอกวัดถูกปล่อยทิ้งให้รกร้างและทรุดโทรมลง 
อาคารเสนาสนะภายในวัดได้แก่ วิหารศิลปะล้านนา หลังคาซ้อนชั้นหลายชั้น หน้าบันทำลวดลายเป็นรูปช้างสามเศียร ตรงกลางมีลวดลายเทวดาและลายพรรณพฤกษา ภายในวิหารมีภาพจิตรกรรมฝีมือช่างพื้นบ้านเขียน เรื่องพระเจ้าสิบชาติ หอไตรสร้างเมื่อ พ.ศ. 2446 เป็นอาคารสองชั้นก่ออิฐฉาบปูน เป็นอาคารที่มีโครงสร้าง แบบอิทธิพลจีน ประดับตกแต่งด้วยลวดลายปูนปั้น และไม้แกะสลักฉลุลาย ฝีมือช่างพื้นมืองศิลปสถาปัตยกรรมแบบล้านนาผสมพม่า มีภาพจิตรกรรมฝาผนัง บริเวณระเบียงชั้นสองของอาคาร เขียนเรื่องปัญญาสชาดก ตอนเจ้าสุวัตรกับบางบัวคำ 
เจดีย์ทรงปราสาทที่สร้างพร้อมกับการสร้างวัด เป็นเจดีย์ทรงกลมแบบพื้นเมืองล้านนา ฐานล่างเป็นฐานเขียงเรียบถัดขึ้นไป เป็นฐานสี่เหลี่ยมย่อมุม มาลัยเถาเป็นเหลี่ยม องค์ระฆังกลมส่วนยอดมีฉัตร มุมทั้งสี่ของเจดีย์มีสิงห์ปูนปั้นแบบพม่า ปัจจุบันเจดีย์อยู่ภายนอกบริเวณวัด
วัดเสาหิน (อำเภอเมืองเชียงใหม่)

วัดเสาหิน เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหนองหอย อำเภอเมืองเชียงใหม่ จังหวัดเชียงใหม่
ประวัติของวัดไม่ปรากฏข้อมูลในเอกสารใด แต่จาก "ราชวงศาพื้นเมืองเชียงใหม่" ที่ระบุถึงพระเจ้าสามฝั่งแกนได้สร้างอุโบสถที่วัดแห่งหนึ่ง ริมฝั่งแม่น้ำปิงด้านทิศเหนือของเวียงกุมกาม และทรงให้ปักใบเสมาเป็นเสาหินที่อุโบสถ จากข้อมูลนี้เชื่อว่าคงเป็นวัดเสาหิน แต่จากข้อมูลทางศิลปกรรม โบราณคดี ไม่พบหลักฐานที่เก่าจนถึงรัชสมัยพระเจ้าสามผั่งแกน พบเพียงจารึกหลักหนึ่งซึ่งตามประวัติกล่าวว่าพบที่กู่วัดเสาหิน สันนิษฐานว่าน่าจะสร้างขึ้นในช่วงรัชกาลของพระเจ้าติโลกราช เมื่อ พ.ศ. 2023 อย่างไรก็ดีสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1919 ได้รับพระราชทานวิสุงคามสีมาเมื่อ พ.ศ. 2455
อาคารเสนาสนะที่สำคัญ ได้แก่ วิหารทรงล้านนาขนาดย่อม มีฐานยกสูง ตัวบันไดสร้างเป็นรูปนกหัสดีลิงค์ที่มีหงอนคล้ายนาค ภายในวิหารประดิษฐานพระพุทธรูปประธานจำนวน 11 องค์ เหนือเพดานบนแท่นพระประธานมีภาพเขียนลายทองล่องชาดเป็นรูปนกอินทรีย์ อุโบสถมีฐานประทักษิณ โครงสร้างก่ออิฐถือปูน หลังคาเป็นไม้เนื้อแข็ง มุงด้วยกระเบื้องดินขอ เจดีย์ทรงระฆังฐานย่อมุมขนาดใหญ่ซ้อนกัน 4 ชั้น มีซุ้มพระประธานด้านทิศเหนือ 1 ซุ้ม บนฐานเจดีย์ชั้นบนมีรูปปั้นนรสิงห์ประจำอยู่ 4 มุม ส่วนฐานชั้นแรกมีรูปสิงห์จำนวน 4 ตัว อยู่บริเวณมุมฐานเจดีย์ และมีกำแพงแก้วรอบอีกชั้นหนึ่ง และวิหารเสาหินจำลองอยู่ใต้ฐานประธานในวิหาร
อำเภอเซเด (จังหวัดฟอร์ส)

อำเภอเซเด  เป็นอำเภอในเทศมณฑลเอฆลีด จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 17,507 คนใน 4,026 ครัวเรือน อำเภอนี้มีเมือง 2 เมืองคือเซเดและเดฌโคร์ด และแบ่งออกเป็น 3 ตำบลคือตำบลออสพอส, ตำบลเดฌโคร์ด และตำบลเซเด
เซเด

เซเด  เป็นเมืองและเมืองหลักในอำเภอเซเด เทศมณฑลเอฆลีด จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 5,572 คนใน 1,497 ครัวเรือน
เดฌโคร์ด

เดฌโคร์ด  เป็นเมืองในตำบลเดฌโคร์ด อำเภอเซเด เทศมณฑลเอฆลีด จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 4,187 คนใน 975 ครัวเรือน
ตำบลเดฌโคร์ด

เดฌโคร์ด  เป็นตำบลในอำเภอเซเด เทศมณฑลเอฆลีด จังหวัดฟอร์ส ประเทศอิหร่าน แบ่งออกเป็น 14 หมู่บ้าน จากสำมะโน พ.ศ. 2549 ตำบลนี้มีประชากร 7,438 คนใน 1,703 ครัวเรือน
วัดหนองยายอ่วม

วัดหนองยายอ่วม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหนองพลับ อำเภอหัวหิน จังหวัดประจวบคีรีขันธ์
วัดหนองยายอ่วมตั้งวัดเมื่อ พ.ศ. 2522 ได้รับพระราชทานวิสุงคามสีมาเมื่อวันที่ 23 กันยายน พ.ศ. 2539 เดิมเป็นที่ดินของนายโต๊ะ และนางแจ๋ว ช้างงาม จนเมื่อ พ.ศ. 2500 มีพระธุดงค์นามว่า พระอาจารย์เบ้ง บณฺฑิตฺโต ผ่านมาปักกรดพักบริเวณที่ดินนี้ ชาวบ้านได้นิมนต์ให้จำพรรษา โดยร่วมกันสร้างกุฏิถวายบนเนินเขา จากนั้นได้พัฒนาเป็นสำนักสงฆ์ โดยได้สร้างกุฏิ ศาลาการเปรียญ เมรุ และอุโบสถ จนได้รับอนุญาตตั้งวัดเมื่อ พ.ศ. 2522
อาคารเสนาสนะที่สำคัญ ได้แก่ อุโบสถคอนกรีตเสริมเหล็ก สร้างเมื่อ พ.ศ. 2539 วิหารสร้างด้วยไม้ เมื่อ พ.ศ. 2536 ศาลาการเปรียญคอนกรีตเสริมเหล็ก กว้าง 17 เมตร ยาว 22 เมตร กุฏิสงฆ์ จำนวน 4 หลัง สร้างด้วยไม้ จำนวน 2 หลัง ครึ่งตึกครึ่งไม้ จำนวน 2 หลัง และศาลาบำเพ็ญกุศลคอนกรีตเสริมเหล็ก จำนวน 1 หลัง
วัดห้วยไทรงาม

วัดห้วยไทรงาม ตั้งอยู่บ้านห้วยไทรงาม หมู่ที่ 3 ตำบลหนองพลับ อำเภอหัวหิน จังหวัดประจวบคีรีขันธ์ สังกัดคณะสงฆ์มหานิกาย มีที่ดิน จำนวน 29 ไร่ 1 งาน 40 ตารางวา
อาคารเสนาสนะประกอบด้วย อุโบสถ สร้างด้วยคอนกรีตเสริมเหล็ก เมื่อ พ.ศ. 2533 กว้าง 8 เมตร ยาว 24 เมตร ศาลาอเนกประสงค์ 1 หลัง สร้างด้วยไม้ เมื่อ พ.ศ. 2521 ศาลาบำเพ็ญกุศล สร้างด้วยไม้ หอระฆัง สร้างด้วยคอนกรีตเสริมเหล็ก จำนวน 1 หลัง ปูชนียวัตถุ ได้แก่ พระประธานในอุโบสถ ปางสมาธิ จำนวน 1 องค์ หน้าตักกว้าง 2 เมตร สูง 2.5 เมตร
วัดห้วยไทรงาม ตั้งวัดเมื่อ พ.ศ. 2522 ตั้งชื่อวัดตามชื่อหมู่บ้าน พื้นที่ตั้งวัดอยู่ใกล้ลำห้วยและต้นไทรใหญ่ขึ้นบริเวณลำห้วย ผู้ดำเนินการสร้างวัด คือ นายแป้น ยอดทอง และเป็นผู้ยกที่ดินให้สร้างวัด ได้รับพระราชทานวิสุงคามสีมา เมื่อวันที่ 8 พฤศจิกายน พ.ศ. 2536 เขตวิสุงคามสีมา กว้าง 28.50 เมตร ยาว 44.50 เมตร
เทลส์ออฟเซสทิเรีย

เทลส์ออฟเซสทิเรีย  เป็นวิดีโอเกมแนวแอ็กชันเล่นตามบทบาท ตัวเกมเป็นเกมภาคหลักลำดับที่สิบห้าในซีรีส์ "เทลส์" พัฒนาและจัดจำหน่ายโดยบันไดนัมโกะเอนเตอร์เทนเมนต์ วางจำหน่ายในเดือนมกราคม 2015 ในญี่ปุ่นสำหรับเครื่องเพลย์สเตชัน 3 และสำหรับฝั่งตะวันตกในเดือนตุลาคมของปีเดียวกัน ตัวเกมยังถูกพอร์ตลงเพลย์สเตชัน 4 และ ไมโครซอฟท์ วินโดวส์ผ่านสตีม เวอร์ชันเพลย์สเตชัน 4 วางจำหน่ายในญี่ปุ่นในเดือนกรกฎาคม 2016 เช่นเดียวกับเกมก่อนหน้าในซีรีส์ "เทลส์" ตัวเกมใช้รูปแบบของระบบลิเนียร์โมชันแบตเทิลซิสเต็มแบบแอ็กชันที่มีองค์ประกอบเพิ่มเติมรวมถึงระบบโอเพนเวิลด์ที่สามารถนำทางได้ และความสามารถของตัวละครบางตัวในการหลอมรวมเป็นหนึ่งเดียวในการต่อสู้เพื่อส่งมอบการโจมตีที่ทรงพลัง
ตัวเกมเริ่มการพัฒนาในปี 2012 โดยเป็นเกมฉลองครบรอบ 20 ปีของซีรีส์ "เทลส์" โดยเป็นการกลับมาที่ธีมหลักของซีรีส์ ซึ่งเรื่มจาก "เทลส์ออฟแฟนตาเซีย" ซึ่งเป็นเกมแรกของซีรีส์ และนำเสนอระบบเกมที่ปรับปรุงใหม่ นักพัฒนาเกมหลายคนจากเกม "เทลส์" ก่อนหน้านี้กลับมาอีกครั้ง ทั้งโปรดิวเซอร์ Hideo Baba, โปรแกรมเมอร์การต่อสู้ Tatsuro Udo, นักออกแบบ Kōsuke Fujishima และ Mutsumi Inomata และนักแต่งเพลง Motoi Sakuraba และ Go Shiina "เทลส์ออฟเซสทิเรีย" ได้รับกระแสในเชิงบวกในนิตยสารเกมของญี่ปุ่น และทำยอดขายไปแล้วกว่า 400,000 ชุดในสัปดาห์แรกหลังการวางจำหน่าย ทางฝั่งตะวันตกมีการวิจารณ์ในทางบวกไปในทำนองเดียวกัน โดยคำวิจารณ์โดยส่วนใหญ่ชื่นชมยังระบบการต่อสู้ ในขณะที่เนื้อเรื่องและการนำเสนอได้รับคำวิจารณ์ที่ผลมกัน แม้จะได้รับการชื่นชม แต่ตัวเกมก็ได้รับการวิพากษ์วิจารณ์จากแฟน ๆ ในญี่ปุ่นถึงการจัดการตัวละครของเกม
เกียวโต ซังงะ

เกียวโต ซังงะ (; โรมาจิ: "Kyōto Sanga") เป็นสโมสรฟุตบอลอาชีพ ตั้งอยู่ที่จังหวัดเกียวโต ประเทศญี่ปุ่น ชื่อ "ซังงะ" มาจากคำว่า "สงฺฆ" ซึ่งเป็นคำในภาษาบาลี-สันสกฤตในพุทธศาสนาซึ่งแปลว่ากลุ่มหรือหมู่ ซึ่งการใช้คำที่เกี่ยวข้องกับพุทธศาสนานั้นสื่อถึงวัดที่มีเป็นจำนวนมากในจังหวัดเกียวโต สโมสรเคยใช้ชื่อว่าเกียวโต เพอร์เพิล ซังงะ โดยคำว่า "เพอร์เพิล" หรือสีม่วงซึ่งเป็นสีชุดทีมเหย้าของสโมสรสื่อถึงสถานะเมืองหลวงเก่าของนครเกียวโต สนามเหย้าของสโมสรคือซังงะสเตเดียมบายเคียวเซร่า ตั้งอยู่ที่เมืองคาเมโอกะ ทางตอนใต้ของจังหวัดเกียวโต และทางตะวันตกของนครเกียวโต
ประวัติ.
สโมสรก่อตั้งใน ค.ศ. 1922 โดยใช้ชื่อ "เกียวโตชิโกคลับ" (; โรมาจิ: "Kyōto Shikō Club") ก่อนจะเปลี่ยนตัวอักษรจาก 郊 เป็น 光 ซึ่งอ่านออกเสียงเหมือนกันแต่แปลว่าแสงสว่างใน ค.ศ. 1954 เกียวโตชิโกคลับเข้าแข่งขันเจแปนซอกเกอร์ลีก  ดิวิชัน 2 เป็นครั้งแรกใน ค.ศ. 1972 ก่อนจะตกชั้นใน ค.ศ. 1979 ได้เลื่อนชั้นกลับเข้ามาอีกครั้งใน ค.ศ. 1989 จนกระทั่งลีกญี่ปุ่นปรับโครงสร้างใหม่ใน ค.ศ. 1992 โดยเจแปนซอกเกอร์ลีกดิวิชัน 2 เปลี่ยนชื่อเป็นเจแปนฟุตบอลลีก (เจเอฟแอลเก่า) ดิวิชัน 2 เกียวโตชิโกแข่งขันในเจเอฟแอลเก่าดิวิชัน 2 ได้เพียงฤดูกาลเดียวก็เลื่อนชั้นขึ้นสู่ดิวิชัน 1 ซึ่งเป็นลีกอันดับสองของญี่ปุ่นในขณะนั้น ซึ่งในฤดูกาล 1993 นั้นเองเกียวโตชิโกได้เปลี่ยนชื่อเป็น "เกียวโต เพอร์เพิล ซังงะ" ก่อนที่จะจัดตั้งเป็นบริษัทมหาชนในฐานะบริษัทในเครือของเคียวเซร่า ใช้ชื่อบริษัทว่า "เคียวเซร่าเพอร์เพิลซังงะ" เป็นระยะเวลาสั้น ๆ ก่อนจะเปลี่ยนมาใช้ชื่อ "เกียวโตเพอร์เพิลซังงะ" จนถึงปัจจุบัน เกียวโต เพอร์เพิล ซังงะเข้าเป็นสมาชิกสมทบของเจลีกใน ค.ศ. 1994 และเป็นสมาชิกเจลีกโดยสมบูรณ์ เข้าแข่งขันในเจลีกในอีกสองปีถัดมา เกียวโต เพอร์เพิล ซังงะตกชั้นจากเจลีกดิวิชัน 1 ครั้งแรกหลังสิ้นสุดฤดูกาล 2000 และหลังจากนั้นตลอดช่วงทศวรรษ 2000 จนถึงต้นทศวรรษ 2010 สโมสรก็เลื่อนชั้นและตกชั้นระหว่างเจลีกดิวิชัน 1 และดิวิชัน 2 หลายครั้ง ในระหว่างนั้นเกียวโต เพอร์เพิล ซังงะได้เปลี่ยนชื่อจากเดิมใน ค.ศ. 2007 เป็น "เกียวโต ซังงะ" ซึ่งเป็นชื่อที่ใช้มาจนถึงปัจจุบัน เกียวโต ซังงะตกชั้นครั้งล่าสุดหลังจบฤดูกาล 2010 และยังคงแข่งขันในเจลีก ดิวิชัน 2 จนถึงฤดูกาล 2021
แต่เดิมเกียวโต ซังงะถือเป็นสโมสรประจำนครเกียวโตเพียงเมืองเดียว จนกระทั่งในเดือนสิงหาคม ค.ศ. 2010 ได้ขยายฐานแฟนฟุตบอลไปยังอีกห้าเมืองรายรอบได้แก่เคียวตานาเบะ โจโย นางาโอกาเกียว มูโก และอูจิ และหลังจากนั้นก็ขยายฐานออกไปอีก โดยครอบคลุมคิซูงาวะ (เมษายน ค.ศ. 2012) คาเมโอกะ (เมษายน ค.ศ. 2014) เคียวตัมบะ นันตัง (กันยายน ค.ศ. 2017) ฟูกูจิยามะ ไมซูรุ อายาเบะ (กันยายน ค.ศ. 2019) และยาวาตะ (มีนาคม ค.ศ. 2020) รวมทั้งสิ้น 14 เมือง
สาธารณรัฐประชาชนเกาหลี

<table class="infobox" style="width: 22em"></table>
สาธารณรัฐประชาชนเกาหลี (People's Republic of Korea, PRK) เป็นรัฐบาลเฉพาะกาลของเกาหลีที่ก่อตั้งขึ้นมาเป็นช่วงสั้น ๆ หลังจากที่จักรวรรดิญี่ปุ่นยอมจำนนเมื่อครั้งสิ้นสุดสงครามโลกครั้งที่สอง สาธารณรัฐประชาชนเกาหลีประกาศก่อตั้งเมื่อวันที่ 6 กันยายน ค.ศ. 1945 ในขณะที่เกาหลีกำลังถูกแบ่งแยกออกเป็นสองดินแดน โดยสหภาพโซเวียตปกครองเกาหลีเหนือ และสหรัฐอเมริกาปกครองเกาหลีใต้ 
สาธารณรัฐประชาชนเกาหลีประกอบไปด้วยเครือข่ายที่เรียกว่า "คณะกรรมการประชาชน" ที่มีนโยบายสนับสนุนการเปลี่ยนแปลงทางสังคมอย่างสุดโต่ง ทำให้รัฐบาลทหารสหรัฐฯ ที่ปกครองเกาหลีใต้ ออกกฎหมายต่อต้านสาธารณรัฐประชาชนเกาหลีเมื่อวันที่ 12 ธันวาคม ค.ศ. 1945 ส่วนที่เกาหลีเหนือ คณะกรรมการประชาชนถูกรวมเข้าเป็นส่วนหนึ่งของสาธารณรัฐประชาธิปไตยประชาชนเกาหลีที่กำลังก่อตั้ง
Dialytheca

Dialytheca เป็นสกุลของพืชดอกที่อยู่ในวงศ์ Menispermaceae มีเพียงสปีชีส์เดียวคือ Dialytheca gossweileri.
ถิ่นกำเนิดคือ แอฟริกาเขตร้อนตอนกลางตะวันตก
Rupertiella

Rupertiella เป็นสกุลของพืชดอกที่อยู่ในวงศ์ Menispermaceae มีเพียงสปีชีส์เดียวคือ Rupertiella boliviana.
มีถิ่นกำเนิดอยู่แถบอเมริกาใต้ตะวันตกถึงบราซิล
Ruizodendron

Ruizodendron เป็นสกุลของพืชดอกที่อยู่ในวงศ์ Annonaceae มีเพียงสปีชีส์เดียวคือ Ruizodendron ovale.
ถิ่นกำเนิดคือ อเมริกาใต้ ตะวันตก บราซิลตอนเหนือ
Rostranthera

Rostranthera เป็นสกุลของพืชดอกที่อยู่ในวงศ์ Melastomataceae มีเพียงสปีชีส์เดียวคือ Rostranthera tetraptera.
มีถิ่นกำเนิดอยู่ที่ซูรินาเมถึงบราซิลตอนเหนือ
Rhyncholacis

Rhyncholacis เป็นสกุลของพืชดอกที่อยู่ในวงศ์ Podostemaceae.
มีถิ่นกำเนิดอยู่ทางตอนใต้ของอเมริกาเขตร้อน
สปีชีส์ในสกุล ได้แก่:
<templatestyles src="Div col/styles.css"/>
Rhynchocladium

Rhynchocladium เป็นสกุลของพืชดอกที่อยู่ในวงศ์ Cyperaceae มีเพียงสปีชีส์เดียวคือ Rhynchocladium steyermarkii.
มีถิ่นกำเนิดอยู่ทางตอนใต้ของเวเนซุเอลาถึงกายอานา
แพทยศาสตรบัณฑิตและศัลยศาสตรบัณฑิต

แพทยศาสตรบัณฑิตและศัลยศาสตรบัณฑิต หรือ แพทยศาสตรบัณฑิตแบบสหราชอาณาจักร (เรียกย่อว่า MBBS, BMBS หรือ MBChB) เป็นปริญญาตรีทางการแพทย์ซึ่งมอบให้แก่ผู้สำเร็จการศึกษาเพื่อเป็นแพทย์ฝึกหัดในสหราชอาณาจักรและประเทศบางประเทศ ผู้ที่สำเร็จการศึกษาหลักสูตรแพทยศาสตรบัณฑิตแบบสหราชอาณาจักร อาจเข้าศึกษาวิจัยต่อเนื่องในลักษณะทำงานไปเรียนไปเพื่อขอรับปริญญาแพทยศาสตรดุษฎีบัณฑิต  ได้
ในสหราชอาณาจักร (อังกฤษ เวลส์ และไอร์แลนด์เหนือ) หลักสูตรแพทยศาสตรบัณฑิตจะใช้เวลาศึกษา 5 ปีส่วนในสกอตแลนด์ใช้เวลาศึกษา 6 ปี เหตุผลที่เป็นเช่นนี้เพราะอังกฤษ เวลส์ และไอร์แลนด์เหนือมีมัธยมศึกษาปีที่ 7 ส่วนสกอตแลนด์มีเพียงมัธยมศึกษาปีที่ 6 ทั้งนี้ หากเป็นผู้สำเร็จการศึกษาหลักสูตรปริญญาตรีมาแล้ว จะลดเวลาศึกษาลงเหลือ 4 ปี
ในประเทศซึ่งใช้หลักสูตรแพทยศาสตรบัณฑิตแบบสหราชอาณาจักร จะมีหลักสูตรแพทยศาสตรดุษฎีบัณฑิต ซึ่งเป็นหลักสูตรเน้นวิจัยทางการแพทย์ ใช้เวลาศึกษา 2-3 ปีเต็มเวลา หรือ 4-6 ปีบางเวลา (เรียนไปทำงานไป) นอกเหนือจากหลักสูตรปรัชญาดุษฎีบัณฑิต ซึ่งมีความเข้มข้นทางการศึกษาสูงกว่าและมักจะศึกษาเต็มเวลา ไม่เกิน 4 ปี
ถึงแม้ว่าหลักสูตรแพทยศาสตรบัณฑิตแบบอเมริกันจะเรียกชื่อว่า Doctor of Medicine ด้วยเหตุที่รับนักศึกษาที่สำเร็จปริญญาตรีมาแล้ว แต่ถือได้ว่า มีศักดิ์และสิทธิ์เพียง Bachelor of Medicine and Bachelor of Surgery เท่านั้น ยังไม่สูงเท่า Doctor of Medicine แบบสหราชอาณาจักรซึ่งเป็นหลักสูตรวิจัย นอกจากนี้ยังเป็นที่สับสนด้วยว่า ปริญญาชื่อเดียวกันแต่เหตุใดการเรียนการสอนจึงไม่เหมือนกัน ด้วยเหตุนี้หลักสูตรแพทยศาสตรดุษฎีบัณฑิตแบบสหราชอาณาจักรจึงมักวงเล็บ (Res) หรือ by Research ต่อท้ายด้วย
หลักสูตรทางวิชาชีพแพทย์อื่น ๆ ซึ่งใช้หลักเกณฑ์เรียกชื่ออย่างเดียวกันนี้มีดังต่อไปนี้ หลักสูตรด้านซ้าย เป็นปริญญาแรกสำหรับผู้จะประกอบวิชาชีพ หลักสูตรด้านขวา เป็นหลักสูตรปริญญาเอกเพื่อพัฒนาวิชาชีพ
วัดเขานกกระจิบ

วัดเขานกกระจิบ ตั้งอยู่เลขที่ 1 บ้านเขานกกระจิบ ถนน ร.พ.ช. หมู่ที่ 8 ตำบลทับใต้ อำเภอหัวหิน จังหวัดประจวบคีรีขันธ์ สังกัดคณะสงฆ์มหานิกาย ที่ดินตั้งวัดมีเนื้อที่ 10 ไร่ 2 งาน 20 ตารางวา
ประวัติ.
วัดเขานกกระจิบ ตั้งเป็นวัดเมื่อวันที่ 4 เมษายน พ.ศ. 2531 ชื่อวัดตั้งตามชื่อหมู่บ้าน โดยผู้ขออนุญาตสร้างวัด คือ นายซิว เทียนอิ่ม ได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2541 เขตวิสุงคามสีมา กว้าง 4 เมตร ยาว 20 เมตร
อาคาร/เสนาสนะ.
อุโบสถ สร้างด้วยคอนกรีตเสริมเหล็กเมื่อ พ.ศ. 2537 กว้าง 4 เมตร ยาว 20 เมตร ศาลาการเปรียญ สร้างด้วยคอนกรีตเสริมเหล็ก เมื่อ พ.ศ. 2530 กว้าง 9 เมตร ยาว 15 เมตร
หอสวดมนต์ สร้างด้วยไม้เมื่อ พ.ศ. 2530 กว้าง 7.5 เมตร ยาว 16 เมตร กุฏิสงฆ์ จำนวน 2 หลัง สร้างด้วยไม้เมื่อ พ.ศ. 2530 ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก
อุบัติการสัมผัสห้วงอวกาศ

อุบัติการสัมผัสห้วงอวกาศ  เป็นภาพยนตร์อเมริกันแนวนิยายวิทยาศาสตร์และดราม่า ฉายเมื่อปี ค.ศ. 1997 กำกับโดยโรเบิร์ต เซเม็กคิส ดัดแปลงจากนวนิยายของคาร์ล เซแกนในชื่อเดียวกัน อีกทั้งเขาและภรรยาของเขา แอน ดรีแอน ยังได้ร่วมกันร่างเนื้อหาภาพยนตร์ นำแสดงโดยโจดี ฟอสเตอร์ รับบทบาทเป็น ดร.เอเลเนอร์ "เอลลีย์" แอร์โรเวย์ นักวิทยาศาสตร์ในโครงการเซติ ผู้ค้นพบหลักฐานการมีอยู่ของชีวิตต่างดาวและได้รับเลือกให้เป็นตัวแทนมนุษย์เพื่อติดต่อกับสิ่งมีชีวิตต่างดาวเป็นครั้งแรก (first contact) นักแสดงอื่นได้แก่ แมทธิว แม็คคอนาเฮย์, เจมส์ วูดส์, ทอม สเกอร์ริท, วิลเลียม ฟิกท์เนอร์, จอห์น เฮิร์ท, แองเจลา บาสเซตต์, ร็อบ โลว์, เจค บิวซี และเดวิด มอร์ส สถานที่โดดเด่นที่ปรากฏในภาพยนตร์ได้แก่กล้องโทรทรรศน์ VLA ในรัฐนิวเม็กซิโก หอดูดาวอาเรซิโบบนเกาะปวยร์โตรีโก สถานีอวกาศมีร์ และศูนย์อวกาศเคนเนดีบนแหลมคะแนเวอรัล รัฐฟลอริดา
ปี ค.ศ. 1979 เซแกนและดรีแอนได้เริ่มประพันธ์นวนิยายชื่อ "Contact" รวมทั้งเขียนบทเล่าเรื่องสำหรับภาพยนตร์กว่า 100 หน้าและจัดเตรียมภาพยนตร์ในชื่อเดียวกันร่วมกับผู้อำนวยการสร้างปีเตอร์ กูเบอร์ และลินดา อ็อบส์ ณ วอร์เนอร์บราเธอส์ เมื่อขั้นตอนการพัฒนาบทเสร็จสิ้นในปี ค.ศ. 1985 เซแกนได้ตีพิมพ์และจำหน่ายนวนิยายของเขา แต่ในปี ค.ศ. 1989 บทสำหรับภาพยนตร์ถูกนำกลับมาพัฒนาใหม่ มีการจัดให้โรแลนด์ จอฟเฟและจอร์จ มิลเลอร์เป็นผู้กำกับ แต่เนื่องจากจอฟเฟลาออกจากทีมงานในปี ค.ศ. 1993 ส่วนมิลเลอร์ถูกวอร์เนอร์บราเธอส์ปลดออกในปี ค.ศ. 1995 จึงได้โรเบิร์ต เซเม็กคิสมากำกับภาพยนตร์ การถ่ายภาพยนตร์ดำเนินตั้งแต่เดือนกันยายน ค.ศ. 1996 ถึงกุมภาพันธ์ ค.ศ. 1997 โดยมี Sony Pictures Imageworks เป็นผู้สร้างลำดับผลพิเศษทางภาพ (visual effect) เป็นส่วนใหญ่
ภาพยนตร์ฉายรอบปฐมทัศน์เมื่อวันที่ 11 กรกฎาคม ค.ศ. 1997 ทำเงินทั่วโลกกว่า 171 ล้านดอลลาร์สหรัฐ และยังได้รับรางวัลฮิวโกประเภทสื่อนำเสนอดราม่ายอดเยี่ยม (Best Dramatic Presentation) รวมถึงรางวัลแซทเทิร์นหลายรางวัล
ตำบลทับใต้

ตำบลทับใต้ เป็นตำบลหนึ่งในอำเภอหัวหิน จังหวัดประจวบคีรีขันธ์ อยู่ห่างจากที่ว่าการหัวหินประมาณ 8 กิโลเมตร และห่างจากตัวจังหวัดประจวบคีรีขันธ์ประมาณ 105 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลทับใต้
ประวัติ.
  ตำบลหินเหล็กไฟจัดตั้งเป็นตำบลเมื่อปี พ.ศ. 2494 โดยใช้ชื่อ "เขาหินเหล็กไฟ" เป็นชื่อของตำบลและได้รับการจัดตั้งตามพระราชบัญญัติองค์การบริหารส่วนตำบล เมื่อวันที่ 28 เมษายน พ.ศ. 2539
ตำบลทับใต้ ใน สมัยกรุงศรีอยุธยาซึ่งเป็นช่วงที่ไทยกำลังเกิดศึกสงครามรบกับประเทศพม่าใน ขณะนั้น กองกำลังทหารหลวงของไทยได้มาตั้งอยู่ที่บริเวณบ้านทุ่งหลวง ของจังหวัดราชบุรี และได้จัดส่งทหารออกมาลาดตะเวนเพื่อหาข่าวของกองทัพพม่าแถวจังหวัดประจวบ คีรีขันธ์ ทราบข่าวว่ากองกำลังทหารของพม่าได้ใช้เส้นทางบ้านด่านสิงขร เป็นเส้นทางเดินทางเดินทัพที่จะผ่านเข้ามาตีกรุงศรีอยุธยาทางทิศใต้ กองทหารชุดลาดตะเวนของไทยจึงได้ยกกำลังออกลาดตะเวนมาตามลำห้วย และได้ตั้งกองทัพอยู่ที่บริเวณนั้นเรีกชื่อกองทัพว่า "ทับใต้" เมื่อสงครามสงบลงชาวบ้านจึงพากันอยยพกันมาสร้างบ้านเรือนและเรียกชื่อว่า "บ้านทับใต้" ต่อมาได้ยกฐานะเป็น "ตำบลทับใต้" มาจนถึงปัจจุบัน
ที่ตั้งและอาณาเขต.
องค์การบริหารส่วนตำบลทับใต้อยู่ในเขตภาคตะวันตกของประเทศไทย ตั้งอยู่ที่ หมู่ที่ 13 ตำบลทับใต้ อำเภอหัวหิน จังหวัดประจวบคีรีขันธ์ และเป็นที่ตั้งของที่ว่าการอำเภอหัวหิน
โดยพื้นที่ส่วนใหญ่ เป็นพื้นที่ราบลุ่มบริเวณกว้าง บางส่วนเป็นพื้นที่ราบเชิงเขา สำหรับพื้นที่ส่วนใหญ่เป็นพื้นที่ทำไร่ และทำนา ทำให้พื้นที่ส่วนใหญ่ของตำบลอุดมสมบูรณ์ไร่สับปะรด และนาข้าว ซึ่งเป็นพืชเศรษฐกิจที่สำคัญก่อให้เกิดรายได้แก่ประชาชน ในเขตตำบลทับใต้เป็นรายได้หลัก
ประชากร.
  องค์การบริหารส่วนตำบลทับใต้ มีประชากรทั้งสิ้น 12,484 คน แยกเป็นชาย 6,026 คน หญิง 6,458 คน มีความหนาแน่นเฉลี่ย 77.93 คน / ตารางกิโลเมตร
"ข้อมูลจากทะเบียนราษฎร์อำเภอหัวหิน จังหวัดประจวบคีรีขันธ์ เดือน กุมภาพันธ์  2560"
คาโอริ ซาเอจิมะ

คาโอริ ซาเอจิมะ (อักษรโรมัน: Kaori Saejima; 16 สิงหาคม ค.ศ. 1989 –) เป็นนักแสดงเอวีชาวญี่ปุ่น สังกัดเมโต
ประวัติและชีวิตส่วนตัว.
คาโอริ ซาเอจิมะ เกิดที่โตเกียว และในเดือนตุลาคม ค.ศ. 2012 เธอได้รับการเปิดตัวในฐานะนักแสดงหญิงผูกขาดของบริษัทเคเอ็ม โปรดิวซ์ ซึ่งเป็นผู้ผลิตวิดีโอสำหรับผู้ใหญ่ โดยได้รับการจัดอยู่ในประเภท "มาดาม" สาวใหญ่ หรือแม่บ้าน
เนโมฮาโมรูโมร

เนโมฮาโมรูโมร (; โรมาจิ: "Nemohamo Rūmā"; Nemohamo Rumor) เป็นซิงเกิลที่ 58 ของกลุ่มไอดอลญี่ปุ่นเอเคบีโฟร์ตีเอต ได้วางจำหน่ายในประเทศญี่ปุ่นโดยคิงเรคอดส์ เมื่อวันที่ 29 กันยายน ค.ศ. 2021 โดยมีนานะ โอกาดะรับตำแหน่งเป็นเซ็นเตอร์เพลงนี้
การวางจำหน่ายและผลตอบรับ.
ซิงเกิลนี้เปิดตัวหลังจากซิงเกิลที่ 57 "ชิตสึเร็งอาริงาโต" นานถึง560 วัน และยังเป็นซิงเกิลที่มีแค่สมาชิก AKB48 เท่านั้น ซิงเกิลล่าสุดที่มีแค่สมาชิก AKB48 คือ "แชนซ์โนะจุมบัง" ในปี2010 ซิงเกิลนี้ได้เปิดตัวครั้งแรกในคอนเสิร์ตเดี่ยว AKB48 เพื่อรําลึกครบรอบ 15 ปีของAKB48 ในวันที่ 23 พฤษภาคม พ.ศ. 2564 เป็นซิงเกิลแรกหลังจากฮิโตมิ ฮนดะกลับมาจาก[ไอซ์วัน]] ซิงเกิลสุดท้ายของยุย โยโกยามะ เนโมฮาโมรูโมร ได้แสดงเป็นครั้งแรกในรายการ "THE MUSIC DAY 2021" เมื่อวันที่ 17 กรกฎาคม 2021
สิบสามชีวิต

สิบสามชีวิต  เป็น ภาพยนตร์ชีวประวัติ ดราม่า ที่ฉายในปี ค.ศ. 2022 จากการกำกับของ รอน ฮาวเวิร์ด นำแสดงโดย วิกโก มอร์เทนเซน โคลิน ฟาร์เรล และ โจล เอ็กเกอร์ตัน ร่วมด้วยนักแสดงไทยนำโดย ศุกลวัฒน์ คณารศ ภพธร สุนทรญาณกิจ ธีรภัทร์ สัจจกุล และ ธีรดนย์ ศุภพันธุ์ภิญโญ
ภาพยนตร์เรื่องนี้ออกฉายในสหรัฐอเมริกาในวันที่ 29 กรกฎาคม ค.ศ. 2022 โดย United Artist Releasing ก่อนออกฉายทางแอมะซอน ไพรม์ วิดีโอ ในวันที่ 5 สิงหาคม ปีเดียวกัน
หลักฐาน.
ภาพยนตร์บันทึกเหตุการณ์ของ ปฏิบัติการค้นหาและกู้ภัยถ้ำหลวง ที่เห็นทีมฟุตบอลเยาวชนและโค้ชของพวกเขาติดอยู่ในถ้ำเป็นระยะเวลา 18 วัน
งานสร้าง.
ได้มีประกาศเมื่อเดือนเมษายน ปี พ.ศ. 2563 ว่า รอน ฮาวเวิร์ด คือผู้กำกับภาพยนตร์เรื่องนี้ กับ วิลเลียม นิโคลสัน คือผู้เขียนบทภาพยนตร์ เมโทร-โกลด์วิน-เมเยอร์ หรือ เอ็มจีเอ็ม ได้รับสิทธิ์ในการถ่ายภาพยนตร์ในเดือนถัดมา ในเดือนมีนาคม ปี พ.ศ. 2564 วิกโก มอร์เทนเซน โคลิน ฟาร์เรล และ โจล เอ็กเกอร์ตัน ได้ประกาศแสดงในภาพยนตร์เรื่องนี้
เริ่มถ่ายทำวันที่ 29 มีนาคม ปี พ.ศ. 2564 ในออสเตรเลีย นอกจากนี้ยังถ่ายทำในประเทศไทย เพิ่มเติมโดย มีแผนฉายแบบจำกัดโรงภาพยนตร์ในสหรัฐอเมริกา วันที่ 29 กรกฎาคม ปี พ.ศ. 2565 ก่อนจะไปฉายทาง streaming video ผ่านค่าย amazon วันที่ 5 สิงหาคม ปีเดียวกัน
ราชวงศ์บากราตีออนี

ราชวงศ์บากราตีออนี (, อักษรโรมัน: ,) เป็นราชวงศ์ชนชั้นเจ้าซึ่งปกครองจอร์เจียตั้งแต่สมัยกลางจนถึงต้นคริสต์ศตวรรษที่ 19 เป็นหนึ่งในราชวงศ์ที่ปกครองด้วยศาสนาคริสต์ที่เก่าแก่ที่สุดราชวงศ์หนึ่งของโลก ในสมัยใหม่ ชื่อของราชวงศ์บางครั้งได้ผ่านการแปลงเป็นภาษากรีกในนามว่า บากราทิดจอร์เจีย (Georgian Bagratids) หรือในภาษาอังกฤษในนามว่า บาเกรชัน (Bagrations)
ต้นกำเนิดของราชวงศ์นี้ยังเป็นที่ถกเถียง พวกสมาชิกราชตระกูลบากราตีออนีช่วงแรกมีการการเสกสมรสระหว่างราชวงศ์และได้ปกครองราชรัฐไอบีเรียสืบต่อจากราชวงศ์ฆอสรอวีอาเนบีในช่วงสิ้นสุดคริสต์ศตวรรษที่ 8 ใน ค.ศ. 888 พระเจ้าอาดาร์นาเซที่ 4 แห่งไอบีเรีย ได้ฟื้นฟูระบอบกษัตริย์ของชาวจอร์เจีย ชนพื้นเมืองต่าง ๆ ได้รวมตัวกันเป็นราชอาณาจักรจอร์เจียซึ่งเจริญรุ่งเรืองในช่วงคริสต์ศตวรรษที่ 11 ถึงคริสต์ศตวรรษที่ 13 โดยเฉพาะในรัชกาลของพระเจ้าดาวิทที่ 4 แห่งจอร์เจีย (ค.ศ. 1089–1125) และในรัชกาลของพระปนัดดาของพระองค์ คือ สมเด็จพระราชินีนาถทามาร์แห่งจอร์เจีย (ค.ศ. 1184–1213) ทำให้เกิดยุคทองของจอร์เจียในประวัติศาสตร์จอร์เจีย
หลังจากการแตกแยกของราชอาณาจักรจอร์เจียในช่วงหลังคริสต์ศตวรรษที่ 15 ราชวงศ์บากราตีออนีได้แตกแยกออกเป็นสามสาขาปกครองราชอาณาจักรจอร์เจียสามแห่ง ได้แก่ ราชอาณาจักรคาร์ทลี, ราชอาณาจักรกาเฆที และราชอาณาจักรอีเมเรที จนกระทั่งจักรวรรดิรัสเซียได้เข้ายึดครองในคริสต์ศตวรรษที่ 19 แม้ว่ามาตรา 3 ของสนธิสัญญาเกออร์กีเยฟสค์ ค.ศ. 1793 จะรับประกันอำนาจอธิปไตยที่ต่อเนื่องของราชวงศ์บากราตีออนีในการครองราชบัลลังก์จอร์เจีย แต่จักรวรรดิรัสเซียได้ละเมิดข้อสัญญาและการเข้าอารักขาจอร์เจียของรัสเซียจึงเป็นกลายเป็นการผนวกดินแดนอย่างไม่ชอบด้วยกฎหมาย
ราชวงศ์ยังคงประทับอยู่ในจักรวรรดิรัสเซียในฐานะตระกูลขุนนางของรัสเซียจนกระทั่งการปฏิวัติเดือนกุมภาพันธ์ ค.ศ. 1917 การจัดตั้งสาธารณรัฐสังคมนิยมโซเวียตจอร์เจียใน ค.ศ. 1921 ทำให้สมาชิกพระราชวงศ์บางพระองค์ต้องยอมรับสถานะที่ถูกลดลงและสูญเสียทรัพย์สินในจอร์เจีย บางพระองค์ย้ายไปประทับยังยุโรปตะวันตก แต่บางพระองค์ได้กลับประเทศหลังจากจอร์เจียได้รับเอกราชใน ค.ศ. 1991
สารกันเลือดเป็นลิ่ม

สารกันเลือดเป็นลิ่ม 
เป็นสารเคมีที่ใช้ป้องกันหรือลดการจับลิ่มของเลือด เป็นการยืดระยะการแข็งตัวของเลือด
บางชนิดมีอยู่โดยธรรมชาติในสัตว์กินเลือดเป็นอาหาร เช่นปลิงและยุง ซึ่งช่วยให้เลือดไม่แข็งตัวนานพอที่สัตว์จะได้เลือดเป็นอาหาร
เมื่อใช้เป็นยา ก็จะใช้ในการบำบัดโรคเกี่ยวกับหลอดเลือดมีลิ่มเลือด
มียาเป็นเม็ด โดยยังมีชนิดที่ให้ทางเส้นเลือดดำซึ่งใช้ในโรงพยาบาลด้วย
สารยังใช้กับอุปกรณ์การแพทย์ต่าง#เปลี่ยนทาง ๆ รวมทั้งหลอดเก็บตัวอย่าง ถุงถ่ายเลือด เครื่องนวดหัวใจ-ผายปอด และเครื่องล้างไต
ยากันเลือดเป็นลิ่มชนิดหนึ่งคือ วาร์ฟาริน ตอนแรกอนุมัติให้ใช้เป็นยาเบื่อหนู
ยากันเลือดเป็นลิ่มสัมพันธ์กับยาต้านเกล็ดเลือด (antiplatelet) และยาสลายลิ่มเลือด (thrombolytic) เพราะเข้าไปจัดแจงวิถีทางเคมีของการจับลิ่มเลือด
โดยเฉพาะก็คือ ยาต้านเกล็ดเลือดยับยั้งการจับก้อนของเกล็ดเลือด เทียบกับยากันเลือดเป็นลิ่มที่ยับยั้งวิถีทางเมแทบอลิซึมโดยเฉพาะ#เปลี่ยนทาง ๆ ของ coagulation cascade (ดูรูป) โดยออกฤทธิ์หลังจากที่เกล็ดเลือดจับก้อนในเบื้องต้น แต่ก่อนการสร้าง fibrin และผลิตภัณฑ์เกล็ดเลือดที่จับก้อนอย่างเสถียร
ยากันเลือดเป็นลิ่มซึ่งสามัญก็คือ วาร์ฟารินและเฮพาริน
เชิงอรรถและอ้างอิง.
<templatestyles src="Reflist/styles.css" />
วัดเกาะแก้วเวฬุวัน

วัดเกาะแก้วเวฬุวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงน้อย อำเภอราชสาส์น จังหวัดฉะเชิงเทรา ปัจจุบันมีพระครูเวฬุวันกิจจานุกิจ (สมเกียรติ) ดำรงตำแหน่งเจ้าอาวาส และเจ้าคณะอำเภอราชสาส์น
วัดเกาะแก้วเวฬุวันตั้งวัดเมื่อ พ.ศ. 2330 เดิมชื่อ วัดตะวันออก เนื่องจากตั้งอยู่ทางทิศตะวันออกของตำบลดงน้อย โดยมีสภาพพื้นที่เป็นป่าไผ่ขึ้นเหมือนกับป่าดงดิบ มีพระอธิการปราบเป็นเจ้าอาวาสรูปแรก ได้รับพระราชทานวิสุงคามสีมา เมื่อ พ.ศ. 2350 ครั้นในเวลาต่อมาได้มีกษัตริย์หรือราชวงค์เมืองเขมร มีพระนามว่าพระเจ้ายุคนธร ได้เสด็จประพาสมาถึงที่วัดนี้และได้พระราชทานนามวัดใหม่ว่า "วัดเกาะแก้วเวฬุวัน" ตามสภาพพื้นที่ที่มีป่าไผ่ขึ้นอยู่หนาแน่น วัดได้รับพระราชทานวิสุงคามสีมาครั้งหลังเมื่อวันที่ 2 กุมภาพันธ์ พ.ศ. 2538
อาคารเสนาสนะที่สำคัญ ได้แก่ อุโบสถสร้างขึ้นในปี พ.ศ. 2532 แล้วเสร็จในปี พ.ศ. 2540 ก่อสร้างเป็นคอนกรีตเสริมเหล็ก หลังคามุงกระเบื้องเคลือบสีแผ่นเล็ก พื้นปูหินอ่อน ภายในอุโบสถมีภาพจิตรกรรมฝาผนังทุกด้าน เป็นเรื่องพุทธประวัติ วาดโดยคุณนิตยา ศักดิ์เจริญและคณะ ใช้เวลาวาด 3 ปี อุโบสถประดิษฐานพระประธานหล่อขึ้นใหม่ในปี พ.ศ. 2538 หอสวดมนต์สร้างเมื่อ พ.ศ. 2497 ลักษณะเป็นอาคารทรงไทย ลักษณะโครงสร้างทำด้วยคอนกรีตเสริมเหล็ก หลังคามุงกระเบื้องเคลือบสี มีขนาดกว้าง 14 เมตร ยาว 20 เมตร เป็นฝีมือช่างในท้องถิ่น ศาลาการเปรียญสร้างเมื่อ พ.ศ. 2519 เป็นอาคารคอนกรีตเสริมเหล็กทรงไทย มีขนาดกว้าง 18 เมตร ยาว 35 เมตร มีลักษณะโครงสร้างเสาล่างเป็นปูนต่อด้วยไม้เนื้อแข็ง เครื่องบนทำด้วยไม้เนื้อแข็งคุณภาพดี รูปทรงไทยหลังคามุงกระเบื้อง ใต้ถุนสูง พื้นไม้กระดานขัดมัน หอกลองและหอระฆังสร้างเมื่อ พ.ศ. 2537
อำเภอกลาง (เทศมณฑลรอมแซร์)

อำเภอกลางแห่งเทศมณฑลรอมแซร์  เป็นอำเภอในเทศมณฑลรอมแซร์ จังหวัดมอแซนแดรอน ประเทศอิหร่าน จากสำมะโน พ.ศ. 2549 อำเภอนี้มีประชากร 67,675 คนใน 19,666 ครัวเรือน อำเภอนี้มีเมือง 2 เมืองคือ รอมแซร์และเคทอเลมและซอดอตแชฮร์ อำเภอนี้มี 4 ตำบลคือ ตำบลเชเฮลแชฮีด, ตำบลเอชเคแวร์, ตำบลเจนแนตรูดบอร์ และตำบลแซฆต์แซร์
เคทอเลมและซอดอตแชฮร์

เคทอเลมและซอดอตแชฮร์  เป็นเมืองในอำเภอกลาง เทศมณฑลรอมแซร์ จังหวัดมอแซนแดรอน ประเทศอิหร่าน จากสำมะโน พ.ศ. 2549 เมืองนี้มีประชากร 17,900 คนใน 5,234 ครัวเรือน
เมืองนี้ก่อตั้งขึ้นจากการรวมนิคมสองแห่งเข้าด้วยกันคือ เคทอเลม  กับ ซอดอตแมแฮลเล
ผูเถียน

ผูเถียน  หรือเรียกอีกชื่อหนึ่งว่า ผูหยาง (莆阳) และ ผูเซียน (莆仙) หรือในอดีตเรียกว่า ซิ่งฮหวา (興化) เป็นนครที่มีฐานะเป็นนครระดับจังหวัด ตั้งอยู่ทางตะวันออกของมณฑลฝูเจี้ยน สาธารณรัฐประชาชนจีน มีอาณาเขตทางทิศเหนือติดกับนครฝูโจว ทิศใต้ติดกับนครเฉวียนโจว และทิศตะวันออกติดกับช่องแคบไต้หวัน ผูเถียนมีแม่น้ำมู่หลานไหลผ่านทางตอนใต้ของพื้นที่ ตัวเมืองของผูเถียนประกอบด้วยเขต 4 เขต ซึ่งเป็นที่อยู่อาศัยของประชากร 1,953,801 คน จากสำมะโนปี 2010 ภาษาถิ่นของพื้นที่นี้คือ ภาษาหมิ่นผูเซียน
การปกครอง.
ผู้บริหารเทศบาล สภานิติบัญญัติ และตุลาการของนครผูเถียน อยู่ในเขตเฉิงเซียง  รวมถึงพรรคคอมมิวนิสต์จีนและสำนักงานความมั่นคงสาธารณะ เขตเทศบาลนครผูเถียนประกอบด้วย 4 เขต และ 1 อำเภอ ดังนี้
ภาษาและกลุ่มชาติพันธุ์.
ชาวจีนฮั่นเป็นกลุ่มชาติพันธุ์ส่วนใหญ่ ภาษาถิ่นที่พูดกันมากที่สุดในผูเถียนคือ ภาษาหมิ่นผูเซียน ซึ่งเป็นภาษาย่อยของภาษาจีนหมิ่นในกลุ่มภาษาจีน
เทลส์ออฟอารีส

เทลส์ออฟอารีส  เป็นวิดีโอเกมแนวแอ็กชันเล่นตามบทบาท พัฒนาและจัดจำหน่ายโดยบันไดนัมโกะเอนเตอร์เทนเมนต์ สำหรับไมโครซอฟท์ วินโดวส์, เพลย์สเตชัน 4, เพลย์สเตชัน 5, เอกซ์บอกซ์วัน และเอกซ์บอกซ์ซีรีส์เอกซ์และซีรีส์เอส ตัวเกมเป็นเกมภาคหลักลำดับที่สิบเจ็ดในซีรีส์ "เทลส์" เดิมทีตัวเกมมีแผนจะวางจำหน่ายในปี 2020 แต่ถูกเลื่อนออกไปเป็นเดือนกันยายน 2021 เนื่องจากปัญหาด้านคุณภาพภายในและความสามารถในการวางจำหน่ายตัวเกมบนแพลตฟอร์มอื่น ๆ นอกจากนี้ตัวเกมยังเป็นเกมแรกของซีรีส์ที่มีการวางจำหน่ายพร้อมกันทั่วโลก
ตัวเกมพัฒนาโดยทีมงานที่ประกอบด้วยทั้งจากคนที่มีประสบการณ์และผู้มาใหม่ จุดมุ่งหมายคือการทำให้ซีรีส์ "เทลส์" มีชีวิตชีวาขึ้น Minoru Iwamoto หนึ่งในศิลปินหลายคนที่เคยพัฒนาเกม "เทลส์ออฟเซสทิเรีย" และ "เทลส์ออฟเบอร์เซเรีย" กลับมาเป็นทั้งผู้ออกแบบตัวละครและผู้กำกับศิลป์ ตัวเกมใช้อันเรียลเอนจิน 4 ในการพัฒนา เมื่อวางจำหน่าย ตัวเกมได้กระแสวิจารณ์ในเชิงบวก
ผลตอบรับ.
"เทลส์ออฟอารีส" ได้รับคำวิจารณ์ "ที่เป็นที่ชื่นชอบโดยทั่วไป" จากเว็บไซต์การรวบรวมบทวิจารณ์เมทาคริติก
ภายในเวลาไม่ถึงหนึ่งสัปดาห์ในการขาย "เทลส์ออฟอารีส" ทำยอดขายได้มากกว่าหนึ่งล้านชุด กลายเป็นเกมที่ขายเร็วที่สุดในซีรีส์
เวิลด์มิสยูนิเวอร์ซิตี้

ตามที่ได้จัดงานโดย สมาคมระหว่างประเทศของอธิการบดีมหาวิทยาลัย หลังจากที่องค์การสหประชาชาติได้กำหนดให้ปี พ.ศ. 2529 เป็นปีแห่งสันติภาพ, คณะกรรมการจัดงานส่งภารกิจสันติภาพไปยังภูมิภาคที่มีความขัดแย้งเช่น โคโซโวและรวันดา. ปัจจุบันงานนี้จัดโดยคณะกรรมการจัดงาน เวิลด์มิสยูนิเวอร์ซิตี้ ซึ่งมีสำนักงานใหญ่อยู่ที่แมนแฮตตัน, นิวยอร์ก, สหรัฐอเมริกา.
ไม่มีกิจกรรมเพิ่มเติมตั้งแต่ปี 2022, โดยไม่มีการอัปเดตจากองค์กรเกี่ยวกับแผนในอนาคต
อนันต์ ศรีพันธุ์

อนันต์ ศรีพันธุ์ (เกิด 28 กรกฎาคม พ.ศ. 2489) เป็นอดีตสมาชิกสภาผู้แทนราษฎรจังหวัดอุดรธานี เขต 2 สังกัดพรรคเพื่อไทย 3 สมัย
ประวัติ.
อนันต์ ศรีพันธุ์ เกิดเมื่อวันที่ 28 กรกฎาคม พ.ศ. 2489 สำเร็จการศึกษา ระดับปริญญาตรี ส่งเสริมการเกษตรและสหกรณ์บัณฑิต (ส่งเสริมการเกษตร) และระดับปริญญาโท เกษตรศาสตรมหาบัณฑิต (ส่งเสริมการเกษตร) จาก มหาวิทยาลัยสุโขทัยธรรมาธิราช สมรสกับนางรัตติยา ศรีพันธุ์
การทำงาน.
การเมือง.
อนันต์ ศรีพันธุ์เป็นสมาชิกสภาผู้แทนราษฎรจังหวัดอุดรธานี 3 สมัย
อาภรณ์ สาราคำ

อาภรณ์ สาราคำ (เกิด 28 กรกฎาคม พ.ศ. 2505) อดีตสมาชิกสภาผู้แทนราษฎรจังหวัดอุดรธานี สังกัดพรรคเพื่อไทย และอดีตสมาชิกวุฒิสภาไทย ชุดที่ 11
ประวัติ.
ชีวิตครอบครัว.
อาภรณ์ สาราคำ เป็นชาวบ้านหนองลีหู ตำบลสามพร้าว อำเภอเมือง จังหวัดอุดรธานี เกิดวันที่ 28 กรกฎาคม พ.ศ. 2505 สมรสกับนายขวัญชัย สาราคำ
การทำงาน.
การเมือง.
อาภรณ์ สาราคำ เคยเป็นสมาชิกวุฒิสภา จังหวัดอุดรธานี 1 สมัย
อาภรณ์ สาราคำ เป็นสมาชิกสภาผู้แทนราษฎรจังหวัดอุดรธานี 1 สมัย
จุฑาพัตธน์ เมนะสวัสดิ์

จุฑาพันธน์ เมนะสวัสดิ์ (เกิด 8 มกราคม พ.ศ. 2507) ประจำสำนักเลขาธิการนายกรัฐมนตรี อดีตสมาชิกสภาผู้แทนราษฎรจังหวัดอุดรธานี สังกัดพรรคเพื่อไทย
ชีวิตครอบครัว.
จุฑาพันธน์ เมนะสวัสดิ์ เป็นชาวโคกหนองแวง ตำบลนายูง อำเภอศรีธาตุ เกิดวันที่ 8 มกราคม พ.ศ. 2507 สมรสกับนายเกียรติอุดม เมนะสวัสดิ์ (อดีต ส.ส.อุดรธานี 2 สมัย)
การทำงาน.
การเมือง.
จุฑาพันธน์ เมนะสวัสดิ์ เป็นสมาชิกสภาผู้แทนราษฎรจังหวัดอุดรธานี 1 สมัย
จักรพรรดิ ไชยสาส์น

จักรพรรดิ ไชยสาส์น (เกิด 12 ธันวาคม พ.ศ. 2510) อดีตสมาชิกสภาผู้แทนราษฎรจังหวัดอุดรธานี สังกัดพรรคเพื่อไทย 3 สมัย อดีตรองประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย สภาผู้แทนราษฎรชุดที่ 25
ประวัติ.
ชีวิตครอบครัว.
จักรพรรดิ ไชยสาส์น เป็นชาวบ้านดงเรือง ตำบลผาสุก อำเภอกุมภวาปี เกิดวันที่ 10 ธันวาคม พ.ศ.2510 เป็นบุตร ของนายประจวบ ไชยสาส์น (อดีต ส.ส.อุดรธานี 7 สมัย) กับนางทองพูน ไชยสาส์น มีพี่น้องร่วมบิดามารดา 4 คนดังนี้
การทำงาน.
การเมือง.
จักรพรรดิ ไชยสาส์น เป็นสมาชิกสภาผู้แทนราษฎรจังหวัดอุดรธานี 3 สมัย